Κορωνοϊός: "Φωτιά" στην Αττική - Δραματική η κατάσταση στη Θεσσαλονίκη - Ελλάδα - Athens magazine\nΚορωνοϊός: Συναγερμός σήμανε για ακόμη μία φορά στην Ελλάδα διότι τα περισσότερα κρούσματα του κορωνοϊού φαίνεται πως βρέθηκαν στην Αττική για ακόμη μια φορά.\nΣημειώνεται ότι το νοσοκομείο "Σωτηρία" βρίσκεται σε τραγική κατάσταση διότι δεν υπάρχουν άλλες κενές θέσεις στη ΜΕΘ και αυτό αποτελεί μεγάλο πρόβλημα.\nΣυγκεκριμένα ο ΕΟΔΥ αποκάλυψε τον επιδημιολογικό χάρτη με τα κρούσματα για σήμερα Σάββατο 28 Φεβρουαρίου με αποτέλεσμα να βρίσκονται τα περισσότερα στην Αττική.\nΚορωνοϊός: Ο επιδημιολογικός χάρτης\nΕιδικότερα ο ΕΟΔΥ ανακοίνωσε σήμερα (28/2) τα νέα κρούσματα κορωνοϊού στην Ελλάδα που για ακόμα μια ημέρα παραμένουν σε σταθερά επίπεδα, όπως και οι θάνατοι.\nΣυγκεκριμένα στην Αττική εντοπίστηκαν 591 κρούσματα κορωνοϊού. Όσον αφορά την Περιφερειακή Ενότητα Αττικής τα περισσότερα κρούσματα εντοπίζονται στο κέντρο, με 151 μολύνσεις, ενώ ακολουθεί ο δυτικός τομέας Αθηνών με 98 νέα κρούσματα και ο βόρειος τομέας με 85.\nΑναλυτικά ο επιδημιολογικός χάρτης\nΚορωνοϊός: Δυσκολεύει όλο και περισσότερο η κατάσταση με τον κορωνοϊό στην Ελλάδα με αποτέλεσμα καθημερινά να καταγράφονται όλο και περισσότερα κρούσματα.\nΣημειώνεται ότι ανακοινώθηκε νέα Notam που μιλάει για την παράταση στις πτήσεις του εσωτερικού επιτρέποντας μόνο τις ουσιώδεις μετακινήσεις.\nΣυγκεκριμένα o Δημοσθένης Σαρηγιάννης και ο Νίκος Τζανάκης μέσα από συνέντευξη τους τόνισαν ότι θα συνεχιστεί η πανδημία να αυξάνεται και άλλο.\nΚορωνοϊός: Η αύξηση της πανδημίας\nΕιδικότερα στην εκπομπή «MEGA Σαββατοκύριακο» μίλησαν ο καθηγητής περιβαλλοντικής μηχανικής ΑΠΘ, Δημοσθένης Σαρηγιάννης και ο αναπληρωτής καθηγητής πνευμονολογίας πανεπιστημίου Κρήτης, Νίκος Τζανάκης για την πορεία της πανδημίας.\nΣυνεχίζοντας ο κ. Σαρηγιάννης υποστήριξε ότι αν υπάρχει καλός ρυθμός εμβολιασμού μέχρι και 30% τότε θα έχει υψωθεί ένα τείχος ανοσίας που θα δυσκολεύει τη διασπορά. «Από το τέλος Ιουνίου η επιδημιολογική κατάσταση μπορεί να είναι εξαιρετική», τόνισε. Σημαντικό είναι να γίνονται συχνά rapid tests, να συνεχιστεί η τηλεργασία και να γίνεται απολύμανση στα ΜΜΜ.\nΚορωνοϊός: Η Ελλάδα φτάνει το ορόσημο των 1 εκατ. εμβολιασμών


Πώς να καθαρίσετε τα ηλεκτρικά μάτια!\nby toftiaxa.gr 16 Νοεμβρίου, 2015, 10:19 πμ\nOσοι απο εσάς έχετε παλαιού τύπου ηλεκτρικές κουζίνες υπάρχει κολπάκι για να αφαιρέσετε τυχόν σκουριές που έχουν εμφανιστεί.\nΑπλά βάλτε λίγο λαδάκι στα σκουριασμένα σημεία και αφήστε να περάσουν 5-10 λεπτά.\nΕπειτα,τρίψτε καλά με ένα κομάτι τσαλακωμένης εφημερίδας και δείτε τη διαφορά.\nΠΡΟΣΟΧΗ: Το παραπάνω κολπάκι ισχύει κυρίως για τα ηλεκτρικά μάτια και όχι για τα κεραμικά. Για κεραμικά δέν εχει δοκιμαστεί ακόμα και δεν είναι σίγουρο αν θα δουλέψει,αν και δε νομίζω να προκληθεί κάποια ζημια.Επίσης προσέξτε πρίν κάνετε οτιδήποτε,η κουζίνα σας να είναι κλειστή!\nPrevious article Φτιάξε σπιτικό τυρί GOUDA και τυρί κρέμα cream cheese\nNext article Βερνίκι νυχιών σε σπρέι; Και όμως γίνεται!


Κακές συνήθειες που βλάπτουν το δέρμα σας τον χειμώνα - Jolie Wellness Clinic / ABH medical group\nΛάθη στη φροντίδα του δέρματος κάνουν οι περισσότεροι άνθρωποι το χειμώνα , όπου το κρύο μπορεί να βλάψει το δέρμα, αλλά με τα κατάλληλα μέτρα τα προβλήματα όπως η ξηρότητα μπορεί να αποφευχθούν.\n-Έχετε πολλή ζέστη στο σπίτι ή/και στη δουλειά. Όσο μειώνεται η θερμοκρασία του περιβάλλοντος, τόσο υψηλότερα είθισται να βάζουμε τον θερμοστάτη ή/και να ανάβουμε το τζάκι. Ωστόσο και τα δύο μπορεί να μειώσουν την υγρασία στους εσωτερικούς χώρους, προκαλώντας ξηρότερο περιβάλλον, με συνέπεια την αφυδάτωση του δέρματος. Για να την προλάβετε, αποφύγετε τις υπερβολές με τη θέρμανση, ειδάλλως πρέπει να βάλετε υγραντήρα στο σπίτι για να εξισορροπήσετε τις απώλειες σε υγρασία. Οι θερμοκρασίες γύρω στους 18-19 βαθμούς Κελσίου είναι οι καλύτερες για το δέρμα.\n– Ξεχνάτε τα χέρια σας. Το δέρμα στην άνω πλευρά των χεριών είναι πιο λεπτό απ’ ό,τι σε άλλα σημεία του σώματος και διαθέτει λιγότερους σμηγματογόνους αδένες, γι’ αυτό είναι επιρρεπές στην ξηρότητα, τα «σκασίματα» και τους ερεθισμούς. Να χρησιμοποιείτε καθημερινά και συχνά πλούσια κρέμα χεριών και να φοράτε γάντια για να το προστατεύετε από το ψύχος. Να πλένετε επίσης τα χέρια σας με ζεστό (όχι καυτό) νερό και στη συνέχεια να τα ενυδατώνετε. Πηγή: ΑΠΕ


Master Chef: Παίκτρια με το ίδιο χαρτί σκούπισε μύτη, ιδρώτα, κουτάλι και μετά μαγείρεψε! (Βίντεο) | O Ξερόλας\nMaster Chef: Παίκτρια με το ίδιο χαρτί σκούπισε μύτη, ιδρώτα, κουτάλι και μετά μαγείρεψε! (Βίντεο)\nΡεσιτάλ έδωσε χτες μια παίκτρια στο Master Chef!H ίδια, ατάραχη, σκούπισε με το ίδιο χαρτί κουτάλι ιδρώτα, μύτη και μετά μαγείρεψε! Διαβάστε παρακάτω…Η εκπομπή της Σταματίνας Τσιμτσιλή, Happy Day πρ…\nΡεσιτάλ έδωσε χτες μια παίκτρια στο Master Chef!H ίδια, ατάραχη, σκούπισε με το ίδιο χαρτί κουτάλι ιδρώτα, μύτη και μετά μαγείρεψε! Διαβάστε παρακάτω...Η εκπομπή της Σταματίνας Τσιμτσιλή, Happy Day πρ...\nΡεσιτάλ έδωσε χτες μια παίκτρια στο Master Chef!\nH ίδια, ατάραχη, σκούπισε με το ίδιο χαρτί κουτάλι ιδρώτα, μύτη και μετά μαγείρεψε! Διαβάστε παρακάτω…\nΗ εκπομπή της Σταματίνας Τσιμτσιλή, Happy Day πρόβαλε το συγκεκριμένο απόσπασμα από το επεισόδιο χτες και τα σχόλια έδωσαν και πήραν! Η Σταματίνα, δεν μπορούσε να πιστέψει αυτό που έβλεπε και ξέσπασε σε τρανταχτά γέλια! Δείτε το σχετικό βίντεο:\nΕικόνα σοκ από την Νατάσα Παζαΐτη! Μείναμε άφωνοι!\nΓνωστή Ελληνίδα τραγουδίστρια έβαλε “φωτιά” στο Instagram με τις καuτές πόζες της!\nΣάλος στο Βόλο: Η 40αρα, οι εpωτικές της προτιμήσεις και οι μηνύσεις\nΣίφνος χθές. Η αφράτη πανελίστρια της Σκορδά με τα οπiσθια-αεροδιάδρομο\nΑπίστευτη κατάντια για Βασιλική Θάνου: «Δεν φεύγω. Ήρθα εδώ με…»\n© 2019 O Ξερόλας All rights reserved.


Πώς να καταπολεμήσετε τα σπυράκια: Τα Δύο Μυστικά Όπλα Που Χρειάζεται Η Επιδερμίδα Σας - Oriflame\nΕάν ταλαιπωρείτε το μυαλό σας προσπαθώντας να καταλάβετε τι κάνατε λάθος και προκαλείτε αυτά τα σπυράκια στο πρόσωπό σας, είμαστε εδώ για να σας πούμε ότι δεν φταίτε εσείς και υπάρχει βοήθεια. Μάθετε τη βασική αιτία των σπυριών και ποιο συστατικό μπορεί να βοηθήσει στην καταπολέμησή τους.\nΓιατί βγάζουμε σπυρακια;\nΤο να βγάζουμε σπυράκια είναι φυσιολογικό και συνήθως δεν έχει να κάνει με το εάν πλένουμε το πρόσωπό μας αρκετά. Τα σπυράκια προκαλούνται από τα γονίδια και τις ορμόνες, τον τρόπο ζωής, όπως η κακή διατροφή και το στρες, ή περιβαλλοντικούς παράγοντες όπως η ρύπανση. Οι παράγοντες αυτοί μπορούν να προκαλέσουν λιπαρή επιδερμίδα, η οποία σε συνδυασμό με τα νεκρά κύτταρα δημιουργούν μία συστάδα γύρω από ένα θυλάκιο τρίχας που φράζει τους πόρους δημιουργώντας σπυράκια ή μαυράκια. Η αυξημένη λιπαρότητα μπορεί επίσης να οδηγήσει στην ανάπτυξη κάποιων βακτηρίων, που μπορεί να προκαλέσουν ερεθισμούς και φλεγμονες, προκαλώντας σπυράκια.\nΠώς λοιπόν αντιμετωπίζουμε τα σπυράκια;\nΚαταρχάς, δε φταίτε εσείς για τα σπυράκια οπότε μην κατηγορείτε τον εαυτό σας. Κάνετε ό,τι καλύερο μπορείτε! Δεν μπορούμε να επηρεάσουμε τα γονίδια ή τις ορμόνες, και μερικές φορές δεν μπορούν καν να ελέγξουμε τη διατροφή μας ή τη ρύπανση στην οποία εκτιθέμεθα. Εκείνο που μπορούμε να επηρεάσουμε είναι η χρήση των κατάλληλων προϊόντων για την επιδερμίδα μας. Τα προϊόντα που είναι σχειδασμένα για τη λιπαρή επιδερμίδα και τα σπυράκια συνήθως περιέχουν συστατικά που αποδεδειγμένα προλαμβάνουν και μειώνουν τη λιπαρότητα, τα σπυράκια και τα μαυράκια. Όλα όμως ξεκινούν από τον έλεγχο της λιπαρότητας!\nΠώς να περιποιηθείτε τη λιπαρή επιδερμίδα\nΌταν έχετε λιπαρή επιδερμίδα, συχνά την καθαρίζετε υπερβολικά ή χρησιμοποιείτε σκληρά προϊόντα για να απαλλαγείτε από την αίσθηση της λιπαρότητας. Είναι κατανοητό ότι θέλετε να βάλετε τα μεγάλα μέσα όταν η επιδερμίδα σας αντιδρά, όμως είναι σημαντικό να είστε ευγενικοί με την επιδερμίδα σας, ιδιαίτερα εάν έχετε σπυράκια. Ο υπερβολικός καθαρισμός στην πραγματικότητα αφυδατώνει την επιδερμίδα και την προκαλεί να παράγει περισσότερη λιπαρότητα για να προστατευτεί. Αυτό κάνει το πρόβλημα χειρότερο. Και μην ξεχνάτε, ακόμα και η λιπαρή επιδερμίδα χρειάζεται ενυδάτωση για να παραμένει σε ισορροπία, οπότε χρησιμοποιήστε μία ενυδατική ειδικά δημιουργημένη για την επιδερμίδα που είναι επιρρεπής στη λιπαρότητα και τα σπυράκια.\nΣαλικυλικό οξύ και γλυκονολακτόνη για βοήθεια!\nΤο Σαλικυλικό οξύ είναι ένα βήτα υδροξύ οξύ (BHA), πολύ αποτελεσματικό στην αντιμετώπιση των σπυριών. Αυτό που το κάνει τόσο ιδιαίτερο είναι ότι καθαρίζει τους πόρους από μέσα προς τα έξω, διαλύοντας τη λιπαρότητα και τους ρύπους που διαφορετικά θα έφρασαν τους πόρους και θα προκαλούσαν σπυράκια. Επιπλέον, έχει ισχυρή αντιμικροβιακή δράση που βοηθά στην καταπολέμιση των βακτηρίων που μπορεί να προκαλέσουν σπυράκια.\nΤα οφέλη του Σαλικυλικού Οξέως στην επιδερμίδα:\n• Απολεπίζει την επιδερμίδα\n• Καθαρίζει τους πόρους από τα νεκρά κύτταρα, τη λιπαρότητα και τους ρύπουςt\n• Ενισχύει την πρόληψη της δημιουργίας νέων σπυριών ή μαύρων στιγμάτων\n• Αντιμετωπίζει τα βακτήρια που μπορεί να προκαλέσουν σπυράκια\n• Βοηθά στην αντιμετώπιση των ήδη υπαρκτών σπυριών\nΤο Σαλικυλικό οξύ είναι ιδιαίτερα αποτελεσματικό όταν συνδυαστεί με ένα νέο απίθανο συστατικό που εξυγιαίνει την επιδερμίδα με ήπια δράση – τη Γλυκονολακτόνη. Η Γλυκονολακτόνη είναι ένα Πολυυδροξύ Οξύ (PHA) που ενυδατώνει, καταπραΰνει και απολεπίζει την επιφάνεια της επιδερμίδας για να αποκαλύψει την υγιή επιδερμίδα που κρύβεται από κάτω.\nΤα οφέλη της Γλυκονολακόνης στην επιδερμίδα:\n• Εξυγιαίνει και ενυδατώνει την επιδερμίδα\n• Ενισχύει την ανανέωση της επιδερμίδας\n• Είναι ήπια για την επιδερμίδα\n• Καθαρίζει την επιφάνεια της επιδερμίδας από τα νεκρά κύτταρα\n• Ενισχύει το φράγμα της επιδερμίδας\n• Καταπραΰνει την επιβαρυμένη επιδερμίδα\nΕάν λοιπόν παλεύετε με τα σπυράκια, το Σαλικυλικό Οξύ και η Γλυκονολακόνη σε συνδυασμό είναι οι καλύτεροί σας σύμμαχοι!\nKυκλοφορεί από τον Ιούλιο η Σειρά Pure Skin ενισχυμένη με Σαλικυλικό Οξύ και Γλυκονολακόνη ! Απόκτησέ την σε τιμή προσφοράς!\nΑποκτήστε τα Pure Skin


Olympiakos Karditsas BC: 2017\nΕτικέτες ΑΚΑΔΗΜΙΕΣ, ΤΕΛΕΥΤΑΙΑ ΝΕΑ, ΤΜΗΜΑΤΑ ΥΠΟΔΟΜΗΣ\nΈτοιμος ο Ολυμπιακός για την πρόκληση του Πανελλήνιου Πρωταθλήματος Παίδων\nΈτοιμοι δηλώνουν οι Παίδες του Ολυμπιακού Καρδίτσας για τη μάχη της Β' Φάσης του Πανελληνίου Πρωταθλήματος που γίνεται στο κλειστό γυμναστήριο της Σταυρούπολης 19 με 23 Απριλίου.\nΧωρίς προβλήματα συνεχίστηκε και ολοκληρώθηκε η προετοιμασία της ομάδας μετά τη διακοπή για τις γιορτές του Πάσχα. Ο coach Τζέλλας προσπάθησε να προετοιμάσει τους παίκτες του όχι μόνο σωματικά, αλλά κυρίως ψυχολογικά για το δύσκολο αυτό μίνι Πρωτάθλημα.\nΟι Ερυθρόλευκοι καλούνται σε τέσσερις ημέρες να αγωνιστούν σε ισάριθμους παιχνίδια με αντίπαλους τους Ίκαρους Σερρών, τον Α.Φ.Σ. Κεραυνός, τον Αετό Μουδανιών και τέλος τον ΑΟΚ Βέροιας.\nΗ ομάδα του Ολυμπιακού έχει ρεπό στην πρώτη αγωνιστική, ενώ αύριο στις 13:00 ρίχνεται στη μάχη με αντίπαλο την ομάδα των Ίκαρων Σερρών.\nΟι αθλητές που απαρτίζουν την Παιδική ομάδα και θα συμμετέχουν στο Πανελλήνιο Πρωτάθλημα είναι οι εξής:\n1. Καραγιάννης Γιώργος\n2. Πολυγένης Ιωάννης\n3. Γκούμας Αχιλλέας\n4. Ντενησιώτης Ηλίας\n5. Παπαμαργαρίτης Αχιλλέας\n6. Μπολορίζος Θοδωρής\n7. Παπαστάθης Νίκος\n8. Ζαχαρός Κώστας\n9. Αμβροσίου Θωμάς\n10. Ζαγανάς Οδυσσέας\n11. Δεμερλιώτης Κων/νος\n12. Ντούρλιας Δημήτρης\n13. Μπιρνάρας Αποστόλης\nΕτικέτες ΑΚΑΔΗΜΙΕΣ, ΜΠΑΣΚΕΤ, ΟΛΥΜΠΙΑΚΟΣ, ΠΑΙΔΙΚΟ, ΤΕΛΕΥΤΑΙΑ ΝΕΑ, ΤΜΗΜΑΤΑ ΥΠΟΔΟΜΗΣ\nΠρωταθλητής Παίδων Θεσσαλίας ο Ολυμπιακός Καρδίτσας!!!!!!!\nΜε χρυσά γράμματα έγραψαν ιστορία οι Παίδες του Ολυμπιακού καθώς το Σάββατο 8 Απριλίου νίκησαν την ομάδα του Αίολου Τρικάλων με σκορ 61-58, κατακτώντας το Πανθεσσαλικό κύπελλο.\nΚάνοντας την υπέρβαση τους και καταθέτοντας ψυχή μέσα στο γήπεδο οι Παίδες του Ολυμπιακού έγιναν η πρώτη ομάδα του Νομού που έσπασε μια παράδοση σχεδόν 30 χρόνων.\nΗ ταλαντούχα φουρνιά των Ερυθρόλευκων πέτυχε ένα πραγματικό άθλο αφού ποτέ άλλοτε ο τίτλος σε επίπεδο Θεσσαλίας δεν είχε καταλήξει σε Καρδιτσιώτικα χέρια! Και η επιτυχία αυτή είναι ακόμα μεγαλύτερη αν αναλογιστούμε ότι αυτή η ομάδα προπονούνταν σε μικρά βοηθητικά γυμναστήρια, που σίγουρα δεν μπορούν να καλύψουν τις ανάγκες για πρωταθλητισμό, και σε ένα λιγότερο ανταγωνιστικό πρωτάθλημα σε σχέση με τα πρωταθλήματα της Λάρισας, του Βόλου και των Τρικάλων που είχαν δυο και τρεις ομίλους με Παιδικές ομάδες.\nΣτο αγωνιστικό κομμάτι οι Ερυθρόλευκοι μπήκαν δυνατά από την αρχή του παιχνιδιού και με τρίποντο του Ζαγανά προηγήθηκαν με 7-0.Οι Τρικαλινοί παίκτες αντέδρασαν και μείωσαν 12-8 με τη λήξη του πρώτου δεκαλέπτου.\nΣτο δεύτερο δεκάλεπτο οι παίκτες του Αιόλου με εξαιρετικά ποσοστά στα τρίποντα, τρία τρίποντα ο Κατσαδούρος και ένα ο Φρύδας, κατάφεραν να προσπεράσουν και να προηγηθούν με 8 πόντους (28-20). Η αντίδραση όμως των παικτών του Βαγγέλη Τζέλλα ήταν άμεση καθώς με τρίποντα του Ζαγανά και Καραγιάννη η διαφορά μειώθηκε στο καλάθι (26-28).\nΜε την έναρξη του ημιχρόνου οι Ερυθρόλευκοι μπήκαν αποφασισμένοι να μην χάσουν την ευκαιρία που τους δινόταν και με εξαιρετική άμυνα από τους Ντενησιώτη, Πολυγένη και Ζαχαρού, που δεν άφησαν καμία διεκδικούμενη μπαλιά, ο Ολυμπιακός δέχτηκε μόνο 12 πόντους και προηγήθηκε με τη λήξη του τρίτου δεκαλέπτου με 6 πόντους(46-40).\nΣτο τελευταίο δεκάλεπτο με τον Παπαστάθη να κερδίζει κατά κράτος όλες τις μάχες κάτω από τα καλάθια ο Ολυμπιακός διατηρούσε το προβάδισμα στο σκορ. Ο τραυματισμός του Ντενησιώτη στα τελευταία λεπτά του αγώνα αποσυντόνισε αρχικά τους Καρδιτσιώτες παίκτες. Σε εκείνο το σημείο μίλησε το ταλέντο των Καραγιάννη- Ζαγανά που με την εμπειρία και τις παραστάσεις που είχαν από την Ανδρική ομάδα πήραν την ομάδα στις πλάτες τους και αύξησαν τη διαφορά στους 9 πόντους (60-51) ενάμιση λεπτό πριν τη λήξη του παιχνιδιού. Και ενώ το παιχνίδι φαινόταν ότι έχει κριθεί, οι διαιτητές σφύριξαν τρία αμφισβητούμενα βήματα και σε συνδυασμό με ένα αντιαθλητικό φάουλ το παιχνίδι πήγε στον πόντο. Στα τελευταία 24΄΄ και ενώ ο Ολυμπιακός είχε την μπάλα δεν δόθηκε καθαρό φάουλ στον Καραγιάννη με αποτέλεσμα να πατήσει γραμμή. Οι παίκτες του Ολυμπιακού δείξανε ψυχραιμία παρά το νεαρό της ηλικίας τους και με δυο καθοριστικά κοψίματα για σουτ του Ζαγανά έβγαλε την άμυνα και στη συνέχεια κέρδισε βολές με τον Καραγιάννη που ευστόχησε μια στις δυο για να σφραγίσει τη νίκη του Ολυμπιακού.\nΣτη συνέχεια έγινε η απονομή του κυπέλλου και των μεταλλίων από τον αντιπρόεδρο της ΕΣΚΑΘ κ. Βάϊο Φαλάγγα και οι πανηγυρισμοί συνεχίστηκαν από το κλειστό της Νίκαιας στην κεντρική πλατεία της Καρδίτσας.\nΤα δεκάλεπτα:12-8, 26-28, 46-40, 61-58\nΟλυμπιακός Καρδίτσας (Τζέλλας-Μπελάγιας) Καραγιάννης 17(2), Πολυγένης Γ. 5(1), Γκούμας , Ντενησιώτης, Παπαμαργαρίτης, Μπολορίζος, Παπαστάθης 10, Ζαχαρός, Αμβροσίου, Ζαγανάς 29(5), Δεμερλιώτης , Ντούρλιας ,\nΑίολος Τρικάλων ( Παπαδημητρίου - Ευαγγελακόπουλος) Κωσταντούλας 9, Πάσχος 4, Μαλακασιώτης 3, Μιχαηλίδης 10, Μοσχόπουλος 5, Σπάθης , Κατσαδούρος 17(5), Ζάχος 3(1), Φρύδας 3(1), Τσιάμης , Σιαφαρίκας 2, Παπαγεωργίου 2.


Το αγαπημένο μας ντύσιμο για καθημερινές εμφανίσεις | Petit Boutik Blog\nΤο αγαπημένο μας ντύσιμο για καθημερινές εμφανίσεις\nΝοέμβριος 23, 2018 Δεκέμβριος 8, 2018\nΤο ντύσιμο για καθημερινές εμφανίσεις αποτελεί μια αγγαρεία για την πλειοψηφία από εμάς, αφού τα χρονικά περιθώρια είναι λίγα και η διάθεση δεν είναι πάντα στα ύψη. Στην Petit Boutik, ένας από τους βασικούς στόχους που θέτουμε σε κάθε συλλογή μας είναι τα ρούχα να μπορούν να καλύπτουν κάθε σας ανάγκη, καθημερινά!\nΈτσι δημιουργήσαμε για εσάς τις παρακάτω προτάσεις, ώστε με λιγότερα άγχος και μεγαλύτερη ευκολία να δημιουργείτε καθημερινά looks με ξεχωριστό στυλ!\nΤα Petit Boutik τούλινο φόρεμα και fluffy μακριά ζακέτα θα τα βρείτε εδώ & εδώ\nΤούλινο φόρεμα στο ντύσιμο για καθημερινές εμφανίσεις; Φυσικά, αρκεί να αναδείξετε σωστά την casual πλευρά του! Συνδυάστε το φόρεμα τούλι με fluffy ζακέτα μακριά και μαύρο κολάν, ώστε να αποκτήσει τον ιδανικό χαρακτήρα για το ντύσιμο στη δουλειά.\nΤα Petit Boutik κοντά φορέματα θα τα βρείτε εδώ & εδώ\nDress is always an option! Ένα άνετο κοντό φόρεμα είναι τέλειο για το καθημερινό ντύσιμο σας. Προτιμήστε ένα σε άνετη γραμμή, με γεωμετρικά prints ή σε μια ξεχωριστή απόχρωση! Δεν θα δυσκολευτείτε να το συνδυάσετε με όλα τα πανωφόρια και τα παπούτσια σας.\nΤα Petit Boutik πουλόβερ και φούστες θα τα βρείτε εδώ & εδώ\nΠοντάρετε σε μια ευκολοφόρετη midi φούστα και ξεφύγετε από το κλασικό παντελόνι! Συνδυάστε τη με cozy πουλόβερ και τα αγαπημένα μποτάκια σας.\nΤα Petit Boutik fluffy πανωφόρι και μπλούζα με φιόγκο θα τα βρείτε εδώ & εδώ\nΣτο ντύσιμο για καθημερινές εμφανίσεις το ζητούμενο είναι να νιώθετε καλά μέσα στα ρούχα σας, ώστε να “αντιμετωπίζετε” τις υποχρεώσεις της ημέρας με άνεση και δυναμισμό. Ένα ιδιαίτερο πανωφόρι, μια ρομαντική λεπτομέρεια στη μπλούζα σας προσθέτουν την πιο όμορφη νότα στο look σας!\nΕτικέτεςeveryday looks, Petit Boutik, Petit Boutik γυναικεία ρούχα, Petit Boutik ρούχα, Petit Boutik συλλογή, ιδέες για ντύσιμο, καθημερινές εμφανίσεις, καθημερινό γυναικείο ντύσιμο, καθημερινό κομψό ντύσιμο, καθημερινό ντύσιμο, καθημερινό ντύσιμο με στυλ, καθημερινό στυλ, ντύσιμο για καθημερινές εμφανίσεις, ντύσιμο για τη δουλειά, ντύσιμο γραφείου, προτάσεις ντυσίματος


Το θέατρο ταξιδεύει – 2014 | ΟΕΘΑ\nΤο θέατρο ταξιδεύει – 2014\nΜέσα σε τρεις μήνες, Μάιο, Ιούνιο και Ιούλιο, δέκα επτά ομάδες- μέλη μας θα επισκεφθούν νησιά της άγονης γραμμής σε όλο το Αιγαίο και θα δώσουν θεατρικές παραστάσεις με έργα, που ήδη έχουν ανεβάσει στον τόπο τους υλοποιώντας τον βασικό στόχο της Ομοσπονδίας, που είναι η προαγωγή της πνευματικής καλλιέργειας των κατοίκων των νησιών μας – ακόμη και των πιο μικρών και απομονωμένων – και η διαφύλαξη της πολιτιστικής μας ταυτότητας. Άγιος Ευστράτιος, Σίγρι, Ψαρά, Οινούσσες, Ικαρία, Λειψοί, Χάλκη, Αστυπάλαια, Ίος, Αντίπαρος, η νοητή διαδρομή στο Αιγαίο των ερασιτεχνικών θεατρικών ομάδων.\nΜε απλά μέσα αλλά με σεβασμό στους θεατές οι ερασιτέχνες θα γνωρίσουν στους κατοίκους των απομονωμένων νησιών μας το ΘΕΑΤΡΟ. Γιατί το ερασιτεχνικό θέατρο δεν χρειάζεται τεράστιες αίθουσες και ειδικά τεχνικά μέσα για να ανθίσει. Πρώτα και πάνω απ΄ όλα χρειάζεται ΨΥΧΗ και ΗΘΟΣ. ΑΓΑΠΗ και ΠΑΘΟΣ. Και στους δύσκολους καιρούς που ζούμε περισσότερο από οτιδήποτε αυτά είναι που δεν πρέπει να χάσουμε και μαζί με αυτά την ελπίδα.\nΠρόεδρος της Ομοσπονδίας Ερασιτεχνικού Θεάτρου Αιγαίου\nA/A ΘΕΑΤΡΙΚΗ ΟΜΑΔΑ ΕΡΓΟ ΝΗΣΙ ΧΡΟΝΟΣ\n1 ΘΕΑΤΡΙΚΗ ΟΜΑΔΑ ΝΑΟΥΣΑΣ ΠΑΡΟΥ «Ελέφας» του Κ. Μποσταντζόγλου ΙΟΣ ΣΑΒΒΑΤΟ 3 ΜΑΪΟΥ\n2 ΘΕΑΤΡΙΚΗ ΟΜΑΔΑ ΜΥΚΟΝΟΥ «Αλεπούδες» του Ντόν Κινγκ ΑΝΤΙΠΑΡΟΣ ΣΑΒΒΑΤΟ 3 ΜΑΪΟΥ\n3 ΠΟΛΙΤΙΣΤΙΚΟΣ ΣΥΛΛΟΓΟΣ ΓΑΛΗΣΑ ΣΥΡΟΥ «Ωχ τι κόσμος γιαγιά» των Λ. Λαζόπουλου – Νηλ Σάιμον & Μ. Ποντίκα ΑΓ. ΠΟΛΥΚΑΡΠΟΣ ΙΚΑΡΙΑΣ ΣΑΒΒΑΤΟ 7 ΙΟΥΝΙΟΥ\n4 ΘΕΑΤΡΙΚΗ ΟΜΑΔΑ ΧΙΟΥ «Ενέσεις ζωής» των Γ. Μπιλμπόη, Χ. Σαχτούρη, Κ. Μουρσελά ΑΓ. ΚΗΡΥΚΟΣ ΙΚΑΡΙΑΣ ΣΑΒΒΑΤΟ 7 ΙΟΥΝΙΟΥ\n5 «ΤΕΧΝΗ» ΠΑΤΜΟΥ «Είσαι ευτυχισμένος τώρα νεκρέ Αγαμέμνων» της Christine Brucner ΑΣΤΥΠΑΛΑΙΑ ΤΕΤΑΡΤΗ 11 ΙΟΥΝΙΟΥ\n6 ΣΥΛΛΟΓΟΣ ΓΥΝΑΙΚΩΝ ΧΙΟΥ «Τα μαξιλάρια της Ουρανούπολης» του Ευγένιου Τριβιζά ΨΑΡΑ ή ΛΕΣΒΟΣ ΣΑΒΒΑΤΟ 14 ΙΟΥΝΙΟΥ\n7 ΘΕΑΤΡΙΚΗ ΟΜΑΔΑ ΣΑΜΟΥ «Μια στο καρφί …και δυο στο πέταλο» ΛΕΙΨΟΙ ΣΑΒΒΑΤΟ 14 ΙΟΥΝΙΟΥ\nΑΡΚΟΙ ΚΥΡΙΑΚΗ 15 ΙΟΥΝΙΟΥ\n8 Μ.Ε.Α.Σ. ΛΗΜΝΟΥ «Όπερα, η μουσική του ουρανού» του Τάκη Φλαμουρίδη ΑΓΙΟΣ ΕΥΣΤΡΑΤΙΟΣ ΚΥΡΙΑΚΗ 29 ΙΟΥΝΙΟΥ\n9 ΑΔΕΛΦΟΤΗΤΑ ΚΡΗΤΩΝ ΡΟΔΟΥ «Ο ΨΗΛΟΡΕΙΤΗΣ» «Κεντρί και μέλι» της Ρ. Ορφανουδάκη ΧΑΛΚΗ ΣΑΒΒΑΤΟ 5 ΙΟΥΛΙΟΥ\n10 ΦΙΛΟΠΡΟΟΔΟΣ ΟΜΙΛΟΣ ΒΡΟΝΤΑΔΟΥ «Ο αρχοντοχωριάτης» του Μολιέρου ΟΙΝΟΥΣΣΕΣ ΣΑΒΒΑΤΟ 5 ΙΟΥΛΙΟΥ\n11 Π.Ε.Κ.Ε. ΒΡΟΝΤΑΔΟΥ «Όνειρο καλοκαιρινής νύχτας» του Σαίξπηρ ΨΑΡΑ ΣΑΒΒΑΤΟ 5 ΙΟΥΛΙΟΥ\n12 Φ.Ο.Μ. «Ο ΘΕΟΦΙΛΟΣ» «Υλικό Μήδειας» του Χάινερ Μύλερ ΣΙΓΡΙ ΛΕΣΒΟΥ ΚΥΡΙΑΚΗ 6 ΙΟΥΛΙΟΥ\n13 ΘΕΑΤΡΙΚΟ ΕΡΓΑΣΤΗΡΙ ΔΗΜΟΥ ΛΕΣΒΟΥ «Θοδωρής ετών 33 ΜΧ» των Γ. Ζιρόπουλου και Θ. Μπαλωμένου ΛΗΜΝΟΣ ΚΥΡΙΑΚΗ 6 ΙΟΥΛΙΟΥ\n14 ΕΘΟΚ ΚΑΛΛΟΝΗΣ «Ξενοδοχείο δύο κόσμων» του Έρικ-Εμάνουελ Σμιτ ΟΙΝΟΥΣΣΕΣ ΚΥΡΙΑΚΗ 6 ΙΟΥΛΙΟΥ\n15 ΘΕΑΤΡΙΚΟ ΕΡΓΑΣΤΗΡΙ ΔΟΠΑΒΣ ΚΩ «Χάρολντ & Μωντ» του Κόλιν Χίγγινς ΝΙΣΣΥΡΟΣ ΣΑΒΒΑΤΟ 12 ΙΟΥΛΙΟΥ\n16 ΘΕ.Σ.ΠΑ. ΛΕΣΒΟΥ «Οι μικροί Φαρισαίοι» του Δ. Ψαθά ΛΗΜΝΟΣ ΚΥΡΙΑΚΗ 13 ΙΟΥΛΙΟΥ\n17 ΟΜΗΡΕΙΟ ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΧΙΟΥ «Αντιπεθερίνη» του Ν. Λάσκαρη ΨΑΡΑ ΤΡΙΤΗ 22 ΙΟΥΛΙΟΥ


ΠΕΡΟΥ - MACHU PICCHU - ΛΙΜΝΗ ΤΙΤΙΚΑΚΑ - Alamanis Travel\nΠΕΡΟΥ - MACHU PICCHU - ΛΙΜΝΗ ΤΙΤΙΚΑΚΑ\nΗμερομηνίες: 24/8/2021 Αναχώρηση απο:Θεσσαλονίκη, Αθήνα\nTags: Περού, Λίμα\nτιμη απο €1695 /ατομο\n2 αποκλειστικές εγγυημένες αναχωρήσεις (24/3 & 20/5)\nΠεριλαμβάνονται 2 εσωτερικές πτήσεις στο Περού για την αποφυγή χλμ με λεωφορείο.\nΘα επισκεφτούμε το Machu Picchu με το περίφημο τρένο Ιnca Rail\nΣήμερα θα γνωρίσεις την τοπική μας φίλη, Πατρίτσια, που σίγουρα θα λατρέψεις! Ξεκινάμε τη ξενάγησή μας από το ιστορικό κέντρο και κάνουμε την πρώτη στάση σε ένα από τα πιο ιστορικά θρησκευτικά αξιοθέατα της Λίμα, το Μοναστήρι του Αγίου Φραγκίσκου. Είναι ο τελευταίος χώρος ανάπαυσης για τρεις σημαντικούς Περουβιανούς αγίους. Τους Σαν Χουάν Μάσις, Σάντα Ρόζα ντε Λίμα και Σαν Μαρτίν ντε Πορρέ (ο πρώτος μαύρος άγιος της ηπείρου). Το μοναστήρι είναι ένα συγκρότημα με αυλές, μπαρόκ πίνακες και επιχρυσωμένα vintage ισπανικά πλακάκια, αλλά και τους τάφους των αγίων. Αυτό το μοναστήρι όμως είναι γνωστό για την αξιοθαύμαστη βιβλιοθήκη του, που φιλοξενεί 25.000 κείμενα – αντίκες και για τις κατακόμβες του (με περίπου 70.000 υπολείμματα), οι οποίες δεν ενδείκνυνται για κλειστοφοβικούς! Συνεχίζουμε προς την πανέμορφη πολύχρωμη Πλατεία των Όπλων όπου βρίσκονται το Κυβερνητικό Μέγαρο και ο εκπληκτικός μπαρόκ καθεδρικός ναός, που είναι αφιερωμένος στον Άγιο Ιωάννη. Το απόγευμα θα επισκεφθούμε ένα σύμπλεγμα συντριβανιών, το Magic Water Circuit, που κατέχει Ρεκόρ Γκίνες ως το μεγαλύτερο σύμπλεγμα συντριβανιών στον κόσμο. Κάποια από αυτά είναι διαδραστικά, γι’ αυτό ετοιμάσου να βραχείς!\n4η ημέρα: Πτήση για Cuzco – Ollantaytambo\nΣήμερα με εσωτερική πτήση φτάνουμε στο Cusco, το οποίο βρίσκεται σε υψόμετρο 3.399 μέτρων. Μόλις παραλάβουμε τις αποσκευές μας, επιβιβαζόμαστε στο λεωφορείο μας και κατευθυνόμαστε προς το Ollantaytambo, το οποίο βρίσκεται σε υψόμετρο 2,792 μέτρων. Έτσι θα μπορέσεις να προσαρμοστείς καλύτερα στο υψόμετρο. Σύμφωνα με τους ντόπιους, σε αυτό μπορεί να βοηθήσει και το τσάι από φύλλα κόκας. Το γραφικό χωριό του Ollantaytambo, γνωστό στους ντόπιους και στους επισκέπτες και ως Ollanta, μας αποκαλύπτει τον τρόπο σχεδιασμού μιας πόλης των Ίνκας, με στενά πλακόστρωτα δρομάκια που κατοικούνται από τον 13ο αιώνα. Το Ollantaytambo ήταν επίσης ένα εξαιρετικό φρούριο, αλλά και τελετουργικό κέντρο των Ίνκας. Εδώ μπορούμε να δούμε τις Piedras cansadas, δηλαδή τις κουρασμένες πέτρες, ενώ κοιτάζοντας πίσω προς το Ollantaytambo μας δημιουργείται η ψευδαίσθηση ότι βλέπουμε μια πυραμίδα. Σε αυτό το μέρος, θα μπορέσουμε να κατανοήσουμε λίγο καλύτερα τον εκπληκτικό πολιτισμό των Ίνκας. Αναπόσπαστο κομμάτι αυτού του πολιτισμού είναι και το… κακάο! Εναλλακτικά λοιπόν θα έχουμε την ευκαιρία να συμμετέχουμε σε ένα εργαστήρι σοκολάτας! Θα μάθουμε όλα τα βήματα, από τη συγκομιδή του κακάο έως ότου γίνει σοκολάτα!\n12η ημέρα: Ελεύθερη ημέρα στη Λίμα\n1 βαλίτσα 20kg ανά άτομο και 1 χειραποσκευή 10kg ανά άτομο\nEσωτερική πτήση Lima – Cusco – Lima\nTIMH: 1695€ - €\nΑΓΙΟΙ ΤΟΠΟΙ - ΧΡΙΣΤΟΥΓΕΝΝΑ 2021 ΠΑΝΟΡΑΜΑ ΙΑΠΩΝΙΑΣ ΠΑΣΧΑ 2020 ΑΛΣΑΤΙΑ - ΣΤΡΑΣΒΟΥΡΓΟ - ΜΕΛΑΝΑΣ ΔΡΥΜΟΣ - ΧΑΪΔΕΛΒΕΡΓΗ ΒΟΥΔΑΠΕΣΤΗ ΚΑΛΑΜΑΤΑ AVRA LMPERIAL BEACH RESORT & SPA 5* DELUXE


Ο ΔΟΛ, η ειδική διαχείριση, οι τράπεζες και οι επενδυτές - Ειδήσεις - νέα - Το Βήμα Online\nΟ ΔΟΛ, η ειδική διαχείριση, οι τράπεζες και οι επενδυτές\nΗ περιπέτειά μας, η δική μας περιπέτεια του Δημοσιογραφικού Οργανισμού Λαμπράκη, των εντύπων και των ιστοσελίδων του, είναι εν πολλοίς γνωστή. Ωστόσο υπάρχουν λεπτομέρειες κρίσιμες και ξεχωριστές, άγνωστες στο ευρύ κοινό.\n8 Απριλίου 2017, 14:03 Ενημερώθηκε: 9 Απριλίου 2017, 05:45\nΟ εκδοτικός οργανισμός βρέθηκε εδώ και χρόνια σε δίνη συνδυασμένης πίεσης από τη σφοδρή ελληνική οικονομική κρίση και τη ραγδαία τεχνολογική αλλαγή, τις συνέπειες της οποίας βιώνουν πλέον όλα τα μέσα ενημέρωσης στην Ελλάδα, παραδοσιακά και μη.\nΣταθερά τα τελευταία έτη ο Οργανισμός συσσώρευσε ζημιές και αποδέχθηκε βάρη που δεν μπορούσε να σηκώσει. Είναι αλήθεια ότι η εκδοτική αρχή κατά καιρούς αποπειράθηκε να ελέγξει το κόστος και τις υπερδαπάνες που παρήγε η βαριά, χτισμένη στις εποχές της μεγάλης ανάπτυξης, οργανωτική δομή.\nΩστόσο οι όποιες επεμβάσεις απεδείχθησαν ανεπαρκείς και εν τέλει κατώτερες του βάρους και των ξεχωριστών συνθηκών.\nΗ αναδιάρθρωση που χάθηκε\nΗ απαιτούμενη αναδιάρθρωση πολλές φορές επιδιώχθηκε και ορισμένες φορές προγραμματίστηκε αλλά μηδέποτε πραγματοποιήθηκε. Είτε επειδή ο εκδότης υποεκτιμούσε το πρόβλημα είτε επειδή οι αντιδράσεις, συνδικαλιστικές και άλλες, όρθωναν εμπόδια ανυπέρβλητα ή δημιουργούσαν συνθήκες μεγάλης έντασης.\nΑνεξαρτήτως πώς, είτε λόγω έλλειψης διορατικότητας και τόλμης είτε λόγω του υψηλού κοινωνικού κόστους, οι ευκαιρίες αναδιάρθρωσης χάθηκαν στον χρόνο ή μερικώς αξιοποιήθηκαν, αλλά σε καμία περίπτωση δεν επέτρεψαν την έγκαιρη αντιμετώπιση των οικονομικών προβλημάτων του Οργανισμού.\nΣυσσωρευόμενα έτσι τα βάρη στον χρόνο κατέστησαν κάποια στιγμή ανυπέρβλητα και εν πολλοίς μη διαχειρίσιμα.\nΑπό πέρυσι το καλοκαίρι κατέστη σαφές ότι ο Οργανισμός δεν μπορούσε να επιβιώσει χωρίς ισχυρές κεφαλαιουχικές ενισχύσεις και χωρίς ουσιαστικές διευκολύνσεις από το τραπεζικό σύστημα. Με τη διαφορά ότι οι δανείστριες τράπεζες έθεταν ως προϋπόθεση την ισχυρή κεφαλαιακή ενίσχυση για την παροχή των όποιων διευκολύνσεων.\nΤότε διεφάνη επίσης ότι ο εκδότης δεν διέθετε δυνάμεις και δυνατότητες, δεν μπορούσε να ανταποκριθεί στις απαιτήσεις των τραπεζών για γενναία κεφαλαιακή ενίσχυση του Οργανισμού.\nΕίχαν προηγηθεί βεβαίως η πολιτική πίεση και η στοχοποίηση των μέσων ενημέρωσης από την πλευρά της κυβέρνησης, γεγονός που καθιστούσε επισφαλή την όποια απόπειρα διάσωσης.\nΙδιαίτερα ο ΔΟΛ συγκέντρωσε τα πυρά όλης της κυβερνητικής προπαγάνδας, ανακηρύχθηκε σχεδόν εχθρός του λαού, κατασυκοφαντήθηκε και τα έντυπά του αντιμετωπίστηκαν ως βασικά υπεύθυνα της οικονομικής κρίσης!\nΣε αυτό το κλίμα ήταν προφανές ότι η αναζήτηση ορθολογικών λύσεων δεν μπορούσε να ευδοκιμήσει. Αντιθέτως, η σύγκρουση έλαβε διαστάσεις σχεδόν επικές, η κυβέρνηση έφτασε να κυβερνά δι’ ημών, με αποτέλεσμα το βάρος να πολλαπλασιαστεί. Πολύ περισσότερο μάλιστα όταν χρησιμοποιήθηκε η Δικαιοσύνη προκειμένου να εξουθενώσει και να εξοντώσει απολύτως τον Οργανισμό.\nΣε αυτές τις συνθήκες οι εργαζόμενοι βρέθηκαν στο μέσον μιας ανελέητης σύγκρουσης, η οποία εμφανώς οδηγούσε σε απόλυτη καταστροφή. Επέδειξαν ωστόσο μοναδικές ιδιότητες. Εχοντας πλήρη επίγνωση του ιστορικού βάρους του Οργανισμού, αλλά και διαπνεόμενοι από τις αξίες και την κουλτούρα ενός αιώνα συνεχούς παρουσίας στα εκδοτικά πράγματα, στα γράμματα και στον πολιτισμό, έκαναν ό,τι περνούσε από το χέρι τους για τη διάσωσή του.\nΕργάστηκαν με αυταπάρνηση, παρότι απλήρωτοι επί μακρόν, διατήρησαν παρά τις αντιξοότητες περιβάλλον συνεχούς λειτουργίας και – το κυριότερο – απέδωσαν περιεχόμενο υψηλού επιπέδου, ζηλευτό από όλους.\nΑκόμη και την ώρα της μεγάλης κρίσης, όταν καταγγέλθηκαν τα δάνεια και φανερώθηκε πλήρως η προοπτική της πτώχευσης και του «λουκέτου», επέμειναν χωρίς να χάσουν το κουράγιο τους.\nΑνέδειξαν την αξία του Οργανισμού, διεκδίκησαν τη συνέχιση των εκδόσεων, υπερασπίστηκαν αρχές και αξίες της ανεξάρτητης και ακηδεμόνευτης δημοσιογραφίας, και αντιστάθηκαν στις Σειρήνες του ανταγωνισμού, που τους πολιορκούσαν με κάθε τρόπο, εκμεταλλευόμενες την ανέχεια και την οικονομική δυσπραγία.\nΕπέτυχαν έτσι σε συνθήκες αντίξοες να διατηρήσουν και να επαυξήσουν την ποιότητα των εντύπων και των ιστοσελίδων, κέρδισαν την εμπιστοσύνη του αναγνωστικού κοινού και εν τέλει με ελάχιστα μέσα αντιμετώπισαν επιτυχώς τον επιθετικό και πολλές φορές αθέμιτο ανταγωνισμό.\nΧωρίς καμία διάθεση υπερβολής, η αξία του Οργανισμού σε αυτές τις συνθήκες όχι μόνο προστατεύθηκε αλλά επαυξήθηκε.\nΣήμερα οι εκδόσεις και οι ιστοσελίδες του ΔΟΛ, όπως και το ραδιόφωνο, δίνουν, χωρίς δώρα και ιδιαίτερες προσφορές, καθαρή μάχη περιεχομένου, διατηρούνται στις πρώτες θέσεις, έχουν επαυξήσει την επιρροή τους στα ελληνικά πράγματα, χαίρουν γενικώς εκτιμήσεως και σεβασμού.\nΕπιπλέον μπορούμε να βεβαιώσουμε ότι η διεκδικούμενη αναδιάρθρωση έχει σε μεγάλο βαθμό συντελεστεί και λίγο ακόμη απέχει από τη ζητούμενη βιωσιμότητα και κερδοφορία. Με νοικοκυρεμένη και οργανωμένη διοίκηση η εταιρεία μπορεί να ανακτήσει σε σύντομο χρόνο την οικονομική της ανεξαρτησία.\nΜε την έκδοση της δικαστικής απόφασης, την ένταξη του Οργανισμού σε καθεστώς ειδικής διαχείρισης και την τοποθέτηση εκκαθαριστή όλα μπορούν πλέον να εξελιχθούν ομαλά και σε διάστημα τριών μηνών μπορούν να αναπτυχθούν οι διαγωνιστικές διαδικασίες για την εξεύρεση επενδυτή και την οριστική διάσωσή του.\nΜπορούν δηλαδή οι τράπεζες, αν αξιοποιήσουν τις δυνατότητες της ειδικής διαχείρισης, να επιτύχουν, χωρίς ιδιαίτερη διακινδύνευση, την ανάκτηση σημαντικού μέρους των χορηγηθέντων δανείων και βεβαίως τη διάσωση ενός από τους ιστορικότερους εκδοτικούς ομίλους της χώρας.\nΔεν υπάρχει πλέον επιστροφή


Λιπαντικό Κινητήρα Αυτοκινήτου XENUM Pro Dx 5W30 1lt\nXENUM Pro Dx 5W30 1lt\nΣυνθετικό λιπαντικό κορυφαίων αποδόσεων, βοηθα στην εξοικονόμηση καυσίμου και στην προστασία του κινητήρα. Έχει άριστη ρευστότητα στις χαμηλές θερμοκρασίες και διευκολύνει την κρύα εκκίνηση του κινητήρα (συστήματα STOP – START). Συνιστάται για όλα τα σύγχρονα επιβατικά αυτοκίνητα και ελαφρά επαγγελματικά οχήματα, προσφέροντας μεγάλα διαστήματα αλλαγής λιπαντικών όπου αυτό προβλέπεται. Ειδικά κατασκευασμένο για τα νέα μοντέλα της BMW και της Mercedes με σύστημα μετεπεξεργασίας καυσίμων (DPF) και υπερτροφοδότηση (Turbo). Προδιαγραφές : ACEA: C3, API: SN/CF, BMW: LONGLIFE-04, VW: 502.00, 505.00, 505.01, GM: DEXOS 2, MB: 229.31, 229.51, 229.52\nΒενζινοκινητήρων - Ελαφρών Diesel


Δήμαρχος και να μη ξέρεις τι σου γίνεται | ithacanet.gr\nΆρθρο | Δευ, 09/03/2012 - 07:45\nΣε τελευταίο δημοτικό συμβούλιο, ο δήμαρχος ανακοίνωσε πως πουλήθηκε το νησί Πεταλάς και πως ο δήμος θα διεκδικήσει το ποσό που του αναλογεί, γύρω στα 6 εκατομμύρια.\nΕίχαμε σκοπό να γράψουμε για την ιστορία του νησιού, αλλά μας πρόλαβε ο Κοτσιλίνης.\nΕίναι δυνατόν να είσαι δήμαρχος και να μη ξέρεις τι σου γίνεται; Είναι δυνατόν να ανακοινώνεις πώληση έκτασης που να ανήκει στο δήμο, χωρίς να έχει πουληθεί; Ήταν δυνατό να έχει πουληθεί, χωρίς να έχεις υπογράψει, ως συνιδιοκτήτης; Πού στα κομμάτια βρήκε την είδηση;\nΣεΐχηδες, Εμίρηδες και Όνειρα για …εκατομμύρια!\nΒιάστηκε ο κ. Δήμαρχος να ανακοινώσει πωλήσεις νησίδων σε σεΐχηδες και εισπράξεις εκατομμυρίων.\nΟ αείμνηστος Γ. Αθανασούλης ,από τα Μαρκάτα της Πυλάρου, ευεργέτης της Πυλάρου, της αδελφότητας Πειραιά κλπ, απόγονος του οποίου είναι ο κ. Αθανάσιος Τσαούσης-επιχειρηματίας-,άφησε με διαθήκη μέρος της περιουσίας του, εκτός των άλλων στις τότε κοινότητες Μακρυωτίκων, Αγίας Ευφημίας και στον Δήμο Αργοστολίου.\nΉδη, ο δήμος Κεφαλλονιάς , από την διαθήκη αυτή:\n1. Έχει στην κατοχή του και εισπράττει ενοίκια περί τις 130.000,00 ΕΥΡΩ ετησίως από:\n-Οικόπεδο-parking- στη οδό Χ. Τρικούπη επιφανείας 400 μ2\n-Διαμέρισμα επιφανείας 600 μ2 στη οδό Δραγατσανίου\n-Αγροτεμάχια διάφορα στην Πύλαρο\n2. Συμμετέχει με ποσοστό 15% σε:\n- Νήσος Πεταλάς και άλλα μικρά νησιά - στην περιοχή των εχινάδων\n-Οικόπεδα και αγροτεμάχια στην περιοχή της αγίας Ευφημίας- μεταξύ των οποίων παλαιό ελαιοτριβείο και μεγάλη παραλιακή έκταση.\nΜια πρώτη ενέργεια που έπρεπε να γίνει, ήταν να συνεχιστούν οι διαδικασίες, που είχαν ξεκινήσει οι πρώην δήμοι, με τις οποίες συμφωνεί ο συνιδιοκτήτης, ώστε να ξεχωρίσουν αυτά και να αποκτήσει ο δήμος αυτοτελή ακίνητα.\nΑλλά , όπως και σε όλα τα παρόμοια θέματα , η καταγραφή και το ξεκαθάρισμα της δημοτικής περιουσίας αποτελεί , μέχρι σήμερα για τον Δήμο, τριτεύον ζήτημα.\nΕπί πλέον αναδεικνύεται και η σημασία που δίνει ο Δήμος στην Πύλαρο, όταν με τόση περιουσία, με έσοδα από τον Μύρτο, από το λιμάνι της Αγίας Ευφημίας , από τις ανεμογεννήτριες κλπ. αυτή έχει καταντήσει ζητιάνα, από αρχόντισσα!\nΕιδικά για την νήσο Πεταλάς:\nΑπό όσα γνωρίζουμε , οι συζητήσεις για πώληση του μεριδίου του κ. Τσαούση, είναι ακόμη πρόωρες και δεν υπάρχει τίποτε συγκεκριμένο.\nΕίναι γνωστό, ότι ο Δήμος, εάν θέλει να εκποιήσει την περιουσία του, αυτό γίνεται μόνο με δημοπρασία και με ειδικές προϋποθέσεις. Ειδικά δε για πώληση νησιών απαιτούνται πολλές εγκρίσεις και μακρόχρονες διαδικασίες. Οι πρώην δήμοι Αργοστολίου και Πυλαρέων είχαν κατ αρχάς συμφωνήσει, με αποφάσεις τους, κατόπιν σχετ. αιτήματος του κ. Τσαούση, να ερευνήσουν την περίπτωση εκποίησης τού μεριδίου τους, με ειδικούς όρους( αποφ ΔΣ Πυλαρέων 171/2007) .\nΟυσιαστικά δεν προχώρησε καμία διαδικασία από τον Δήμο.\nΟύτως ή άλλως, η βούληση του δήμου της Κεφαλλονιάς για το ζήτημα αυτό πρέπει να εξαχθεί μέσα από ευρύτατη συζήτηση και αποφάσεις του σημερινού Δημοτ. Συμβουλίου, έχοντας κατά νου τις δυνατότητες που έχει πλέον ο νέος ,μεγάλος, Δήμος.\nΣημειώνεται τέλος ,ότι η νήσος Πεταλάς ανήκει στο «Εθνικό πάρκο Λιμνοθαλασσών Μεσολογγίου-Αιτωλικού,κάτω ρου και εκβολών Αχελώου και Ευήνου και νήσων Εχινάδων», προστατεύεται από την σύμβαση ramsar (ΝΔ 191/1974) και οι χρήσεις γης είναι εξαιρετικά περιοριστικές-KYA22306-ΦΕΚ 477Δ 31.5.2006- (αλήθεια , ποίος είναι ο εκπρόσωπος του Δήμου στον φορέα διαχείρισης, που περιλαμβάνει τον Πεταλά και τα άλλα μικρότερα νησιά;)\nΔεν θα έβλαπτε λοιπόν περισσότερη σοβαρότητα , προτού εξαγγείλουμε πομπωδώς έσοδα εκατομμυρίων. Αλλιώς πρέπει να κινηθεί η δημοτική αρχή για την βελτίωση των οικονομικών της.\nΠρωτίστως , η δημοτική αρχή, πρέπει να ενημερώσει το δημ. Συμβούλιο και την κοινωνία για την οικονομική κατάσταση και διαχείριση που έχει κάνει , τους 20 μήνες που διοικεί, όπως οφείλει και όπως έχει δεσμευτεί.\n(στην εικόνα, έργο Salvatore Dali)


Ελληνικά τραγούδια που περιγράφουν τέλεια τα στάδια της εξεταστικής!\nΑν η φοιτητική μας ζωή έπρεπε να γίνει ταινία, τότε σίγουρα αυτή θα ήταν τρόμου! Σκέψου το λίγο. Όλες ξεκινάνε με έναν μπάσταρ… εε τύπο που δε λέει να καταλάβει ότι εξαιτίας της περιέργειάς του μπλέκει. Θα ανοίξει εκείνη την ρημαδόπορτα που φαίνεται ότι κρύβει κάτι τρομακτικό, θα περπατήσει κι άλλο μέσα στα σκοτάδια ψάχνοντας μέχρι που θα το βρει και… αιωνία η μνήμη του.\nΌλα αυτά ξανασκέψου τα με πρωταγωνιστή τον μέσο Έλληνα φοιτητή, η πόρτα να είναι αυτή του Πανεπιστημίου και η κορύφωση να είναι η εξεταστική. Τι την ανοίγεις άνθρωπέ μου; Αφού βλέπεις ότι με το που πατήσεις θα έρθει το τέλος σου, aka Σεπτέμβρης και πτυχίο… είχαμε!\nΑλλά δεν είναι μόνο οι ταινίες τρόμου που θυμίζουν τη φοιτητική μας ζωή. To ίδιο συμβαίνει και με την εγχώρια μουσική βιομηχανία. Μια ματιά να ρίξεις στους τίτλους γνωστών τραγουδιών και θα νιώσεις την ταύτιση. Μπορώ να στο αποδείξω κιόλας! Θα σου περιγράψω όλα τα στάδια που περνάμε κατά τη διάρκεια της εξεταστικής με ελληνικά κομμάτια και θα συνειδητοποιήσεις ότι είναι όντως γραμμένα για εμάς:\nΤο ‘χω – Ελένη Φουρέιρα\nΤο πρώτο στάδιο σε βρίσκει να τσεκάρεις το πρόγραμμα της εξεταστικής με φουλ αυτοπεποίθηση ότι τα πράγματα θα κυλήσουν ρολόι και με το πλάνο διαβάσματος που έχεις ετοιμάσει, το μάθημα το έχεις στο τσεπάκι σου!\nΜια νύχτα θέλω μόνο – Νικηφόρος\nΟι μέρες ωστόσο περνούν και τα όρια έχουν στενέψει. Σε μία μέρα δίνεις κι εσύ ακόμα χαζεύεις στο TikTok! Τα παρατάς όλα κι αποφασίζεις να βγάλεις ύλη εξαμήνου μέσα σ’ ένα βράδυ. Δε χάνεις την αισιοδοξία σου, «μια νύχτα θελω μόνο» σκέφτεσαι. Σερί λοιπόν it is.\nΑνοίγεις λοιπόν βιβλία και σημειώσεις, ρίχνεις μια ματιά και κρύος ιδρώτας σε περιλούζει. Πότε θα τα προλάβεις όλα; Στο background έχει ήδη εμφανιστεί ως δια μαγείας ΟΣΑΚΗΣ και σου σιγοτραγουδά (πάντα σαν ταινία τρόμου) στο αυτί… «Τώρα αρχίζουν τα δυυύσκολαααα!»\nΤι αμαρτίες έχω κάνει – Χάρης Κωστόπουλος\nΑφού συνειδητοποιείς ότι η ύλη δε βγαίνει με τίποτα, ξεκινάς την επικοινωνία με τα Θεία και αναρωτιέσαι τι έχεις κάνει για να αξίζεις τέτοια τιμωρία… Γιατί να βασανίζεσαι τόσο; Τι αμαρτίες έχεις κάνει;;; Δεν αντέχεις άλλο, φτάνει! (ΩΠΑ)\nΥποφέρεις πάρα πολύ! Μα πώς σκέφτηκες ότι μπορεί να βγει ύλη εξαμήνου σ’ ένα βράδυ; Όχι, δε σε λυπάμαι καθόλου, κάτσε να υποφέρεις, υποφέρεις, υποφέεερεις πολύ! (Το ίδιο τραγουδάει και η καφετιέρα σου μετά τους 10 καφέδες που έχεις φτιάξει!)\nΒαριέμαι – Γιώργος Μαζωνάκης\nΜα πραγματικά, φτάνει η στιγμή που… αχ πόσο βαριέεεσαι. Είσαι εδώ και 3 ώρες πάνω από τα βιβλία να ξεφυλλίζεις τα κεφάλαια και να ξεφτιλίζεις τον εαυτό σου (see what I did there). Βαριέσαι να διαβάσεις τόσο πολύ, που το να κοιτάς τον τοίχο σου φαίνεται πιο διασκεδαστικό!\nΠαραμυθιάζομαι – Παντελής Παντελίδης\nΠλέον λες και ψέματα στον εαυτό σου, κοινώς παραμυθιάζεσαι. Σε αυτό το σημείο ξέρεις πολύ καλά τι θα συμβεί. Και να σου πω και κάτι; Ούτε που νοιάζεσαι. Μαζί με το βιβλίο θα σας βρει το πρωί.\nΆστο – Πέτρος Ιακωβίδης\nΤο έπιασες το νόημα και δεν πρόκειται να κάτσεις να διαβάσεις ούτε γραμμή παραπάνω. Γιατί; Γιατί δεν καταλαβαίνεις τίποτα! Πετάς τα βιβλία, κλείνεις υπολογιστή και σημειώσεις και… άστο γ@ματο, άκρη δε βγάζουμε!\nΚόκκινη γραμμή – Νατάσσα Θεοδωρίδου\nΑφού τα παράτησες όλα, τραβάς και μια κόκκινη γραμμή, γιατί κάπως πρέπει να ξεσπάσεις τα νεύρα σου. Πώς τα κατάφερες έτσι πάλι; Είχες τόσες μέρες να διαβάσεις κι εσύ πήρες τη λάθος διαδρομή. Τώρα ας τα λουστείς!\nΞημερώνει λοιπόν η ημέρα της εξέτασης κι εσύ μετά από 20 καφέδες και 2 ώρες ύπνου, μπορείς να πεις ότι προσπάθησες όσο άντεξες! Άντεξες το ξενύχτι, άντεξες την γκρίνια της μάνας σου όταν σε είδε σαν ζόμπι, άντεξες να πας να δώσεις μάθημα.\nΟ τελευταίος χορός – Άννα Βίσση & Νίκος Καρβέλας\nΕίσαι έξω από την αίθουσα και περιμένεις να μπεις για να δώσεις. Δεν περνάει αυτή η ώρα με τίποτα, αλλά δεν ξέρεις αν θέλεις κιόλας, αφού η αποτυχία είναι δεδομένη. Έτσι βρίσκεσαι να σιγοτραγουδάς… «σε μία ώρα θα ‘χουν όλα τελειώσει» για να πάρεις κουράγιο.\nΔυνατά – Στέφανος Πιτσίνιαγκας\nΈρχεται το γραπτό μπροστά σου και νιώθεις την καρδιά σου να χτυπάει δυνατά τα τα τα. Τι θέματα είναι αυτά τα τα τα;! Γιατί τα βλέπεις πρώτη φορά; Μήπως μπήκες σε λάθος αίθουσα; Όχι, στη σωστή είσαι. ΑΓΧΟΣ ΚΑΙ ΤΑΧΥΚΑΡΔΙΑ!\nΒάλε φαντασία – Μαριάντα Πιερίδη\nΔε θα το βάλεις κάτω. Θα παλέψεις κι ό,τι γίνει! Πιέζεις τον εαυτό σου και μέσα από ένα μίνι εσωτερικό διάλογο τον πείθεις να βάλει φαντασία και να γράψει ό,τι να ‘ναι μήπως και πετύχει τίποτα στην τύχη.\nΈδωσες. Το παρέδωσες με μισή καρδιά, ενώ απέφυγες την οπτική επαφή με τον καθηγητή μη σε θυμηθεί όταν θα διαβάζει τις αρλούμπες που έγραψες! Οι φίλοι σου σε ρωτάνε πώς τα πήγες και ειλικρινά… κανείς δεν ξέρει!\nΦτάνει η στιγμή που βγαίνουν οι βαθμοί. Δε χρειάζεται να πω πολλά. Προφανώς και… κόπηκες. Τότε περνάει από μπροστά σου σαν ψέμα το πτυχίο κι ενώ απομακρύνεται του τραγουδάς «Μονό στα όνειρα μπορώ να σε αγγίζω!»\nΣ’ όποιον αρέσει -Τάμτα\nΝα σου δώσω και μία φιλική συμβουλή; Μη σκας, στο κάτω κάτω ό,τι κάνεις το κάνεις μόνο για σένα και σ’ όποιον αρέσει!\nελληνικά τραγουδιά εξεταστική στάδια ταύτιση τραγούδια φοιτητές


Η ΔΕΜΑ θέλει οι Μεσογειακοί Αγώνες στο Οράν να αποτελέσουν «το πεδίο για την ανανέωση των Αγώνων» - Δ.Ε.Μ.Α.\nΗ όγδοη επίσκεψη εργασίας για την πρόοδο των προετοιμασιών για τους Μεσογειακούς Αγώνες του 2021 που προγραμματίστηκε στο Οράν (25 Ιουνίου – 4 Ιουλίου) ολοκληρώθηκε στην αλγερινή πόλη. Η Επιτροπή Συντονισμού της Διεθνούς Επιτροπής Μεσογειακών Αγώνων θεωρεί ότι η 19η έκδοση μπορεί να δώσει ώθηση στην εκδήλωση. Επιπλέον, η έκδοση της Αλγερίας θα αποτελέσει “πεδίο ανανέωσης αυτού του περιφερειακού αθλητικού γεγονότος”, σημείωσε ο Σαλίμ Ίλες, γενικός διευθυντής της Οργανωτικής Επιτροπής.\n“Τα μέλη της Επιτροπής Συντονισμού υπό την προεδρία του Γάλλου, Μπερνάρ Άμσλαμ, άφησαν ικανοποιημένα το έργο που έχει επιτελέσει μέχρι στιγμής οι διάφορες επιτροπές της Οργανωτικής Επιτροπής μας”, διαβεβαίωσε ο Iles.\nΕπίσης, ο πρώην κολυμβητής ανέφερε ότι “είχαμε μεγάλη καθυστέρηση για να πιάσουμε την οργανωτική πλευρά των αγώνων, αφού αυτή είναι η άμεση ευθύνη μας”. Ωστόσο, παρά τη μεγάλη βελτίωση, δήλωσε ότι “πρέπει να γίνουν ακόμη πολλά για να ξεπεραστούν οι καθυστερήσεις σε ορισμένα αρχεία σχετικά με την προετοιμασία των αγώνων”.


Κατάλογος των προϊόντων ανά κατασκευαστή Syncros\nΑξεσουάρ για ποδήλατα από την Syncros μόνο για εσάς! Με τη μέγιστη ασφάλεια και στην πιο ελκυστική τιμή. Αναζητήστε τα εδώ!\nΞαφνικά όταν δύο τύποι που ήθελαν να δουν τον κόσμο έξω από την εξώπορτά τους αποφασίζουν να αλλάξουν, τα πράγματα συμβαίνει αυτό.Ήταν η εποχή που ο Pippin Osborne –ο ονειροπόλος– και ο Peter Hamilton – ο πρακτικός τύπος– έφτιαξαν στο χέρι από αλουμίνιο το πρώτο τους εξάρτημα ποδηλάτου με τεχνολογική ψυχή. Η αποστολή τους από την αρχή ήταν να σχεδιάζουν και να κατασκευάζουν εξαρτήματα που θα μπορούσαν να αντέξουν τις δικές τους συχνά τρελές ανάγκες. Στην πορεία, καταφέρανε να ορίσουνε ένα πρότυπο αντοχής, απόδοσης και ανθεκτικότητας που αποτελεί πλέον το σημείο αναφοράς για ολόκληρο τον σκληροπυρηνικό κόσμο της ποδηλασίας βουνού και της ποδηλασίας δρόμου. Με τα χρόνια, η σειρά εξαρτημάτων τους συνέχισε να κατακερματίζεται σε αχαρτογράφητη περιοχή, επιδιώκοντας για πάντα το μαγικό μείγμα αντοχής, μικρού βάρους και εργονομίας. Από λαιμούς και σέλες Syncros που συνεχώς βελτιώνονται και τελειοποιούνται, μέχρι το νέο, εξαιρετικά ελαφρύ συνδυασμό τιμόνι/λαιμός Aero RR1.0, συνεχίζουνε να ωθούν τα όρια της απόδοσης σε νέα και ανεξερεύνητα ύψη. Στο επίκεντρο της αξιοσημείωτης επιτυχίας τους βρίσκεται η ομάδα Syncros από αφοσιωμένους (συχνά κυριολεκτικά) σκληροπυρηνικούς, ντόπιους rippers και σχεδιαστές παγκόσμιας κλάσης. Τα ημερολόγιά τους χαρακτηρίζονται από ταξίδια στα βουνά, από την ανατολή μέχρι τη δύση του ηλίου, από τα βραχώδη μονοπάτια στους ζωγραφισμένους δρόμους ενός διάσημου περάσματος!Σχεδιάζουν εξαρτήματα που τους αρέσει να οδηγούν και εργαλεία που χρησιμοποιούν σχεδόν καθημερινά. Από την αρχή, συλλάβανε, σχεδιάσανε και κατασκευάσανε κάθε στοιχείο Syncros σαν να ήταν δικό τους. Αυτό ήταν πάντα ως άμεση απάντηση στην ολοκληρωμένη προσέγγισή τους στην ποδηλασία, στην κατασκευή εξαρτημάτων και στη ζωή. Ελπίζουν ότι τα προϊόντα τους είχαν ή θα έχουν θέση σε όλες τις καλύτερες περιπέτειες του Σαββατοκύριακου και τις αγαπημένες μας αναμνήσεις. Τους αρέσει αυτό που κάνουνε και η Syncros είναι ο τρόπος τους να σας μεταφέρουνε ένα κομμάτι από αυτό. Από αυτούς για εσάς!\nΧρώμα - Κίτρινο (7)\nΠαιδικές Χειρολαβές Syncros Παιδικές Χειρολαβές Syncros\nΕντυπωσιακές χειρολαβές κατασκευασμένες από την εταιρεία Syncros.Η εξαιρετικά χαμηλή τους τιμή συνδυάζεται παράλληλα με την άψογη ποιότητά τους. Εντυπωσιακές χειρολαβές...\n€ 7.00 Σε Απόθεμα\nΧρώμα - Κόκκινο (10)Χρώμα - Μαύρο (10)Χρώμα - Κίτρινο (10)\nΧειρολαβές Syncros: Foam Χειρολαβές Syncros: Foam\nAπό ανθεκτικό υλικό, οι χειρολαβές Syncros είναι ανατομικά σχεδιασμένες για τέλεια εφαρμογή.Ποιοτικές και άριστη σχέση τιμή προς απόδοση. Aπό ανθεκτικό υλικό, οι χειρολαβές...\n€ 10.00 Σε Απόθεμα\nΧειρολαβές Syncros: Comfort Lock-On Χειρολαβές Syncros: Comfort Lock-On\nΕργονομικά διαμορφωμένες λαβές που εξαλείφουν τα σημεία πίεσης των νεύρων και καταπολεμούν περαιτέρω την κούραση μειώνοντας τους κραδασμούς. Εργονομικά διαμορφωμένες λαβές που...\n€ 13.90 Σε Απόθεμα\nΧρώμα - Γκρι (27)Χρώμα - Λευκό (27)Χρώμα - Μαύρο (27)\nΤαινία Τιμονιού Syncros: Classic Ταινία Τιμονιού Syncros: Classic\nΠροστατευτική ταινία τιμονιού Syncros με κορυφαία ποιότητα, προσφέρει στους αναβάτες εξαιρετικό έλεγχο και υψηλά επίπεδα οδηγικής άνεσης. Προστατευτική ταινία τιμονιού Syncros...\nΤρόμπα Syncros: Vernon 3.0 Τρόμπα Syncros: Vernon 3.0\nΤρόμπα δαπέπου Syncros υψηλής πίεσης για όλους τους τύπους ποδηλάτων. Κατασκευασμένη με μανόμετρο και συμβατή με βαλβίδες F/V και A/V. Τρόμπα δαπέπου Syncros υψηλής πίεσης...\n€ 33.00 Σε Απόθεμα


eyploia.aigaio-net.gr - Τόποι μόνιμης διαμονής οι «εξοχές» της Αττικής\nΧωροταξία: Τόποι μόνιμης διαμονής οι «εξοχές» της Αττικής\nΚαθώς ολόκληρη η Αττική μετατρέπεται σε ένα ενιαίο πολεοδόμημα, περιοχές που άλλοτε προσείλκυσαν χιλιάδες οικογένειες για τη δημιουργία της παραθεριστικής τους κατοικίας, σήμερα σταδιακά μετατρέπονται σε περιοχές πρώτης κατοικίας. Ιδιαίτερα στη βόρεια και ανατολική Αττική, μετά τη δημιουργία των υποδομών που συνόδευσαν το αεροδρόμιο και τους Ολυμπιακούς Αγώνες, ολοένα και περισσότεροι επιλέγουν να μετακομίσουν μόνιμα στο παλαιό εξοχικό της οικογένειας ή να το αντικαταστήσουν με ένα νέο κτίριο. Την ίδια στιγμή, η απόκτηση εξοχικής κατοικίας –συνήθως σε οργανωμένα οικοδομικά συγκροτήματα, ή αναπαλαιωμένα σπίτια σε οικισμούς– δείχνει να γίνεται απρόσιτη για τον μέσο αστό και να αφορά πλέον μόνο τα υψηλά εισοδηματικά στρώματα.\n«Το πρότυπο παραγωγής της παραθεριστικής κατοικίας στις αρχές της δεκαετίας του ’60 διαφέρει κατά πολύ από το σημερινό», εξηγεί στην «Κ» η καθηγήτρια στο τμήμα Αρχιτεκτόνων του ΕΜΠ κ. Ελίζα Παναγιωτάτου. «Τότε, αντικατοπτρίζοντας και την οικονομική δυνατότητα των νοικοκυριών, η παραθεριστική κατοικία κατασκευαζόταν κυρίως με αυτεπιστασία και συχνά χωρίς άδεια (αυθαίρετα). Σήμερα, το πρότυπο αυτό τείνει να εκλείψει και να αντικατασταθεί είτε με την επί παραγγελία κατασκευή είτε με την κατασκευή πολυκατοικιών - μεγάλων συγκροτημάτων από οργανωμένες εταιρείες παραγωγής κατοικιών είτε ακόμη με αντιπαροχή».\nΕν τω μεταξύ, οι παλαιές παραθεριστικές περιοχές της Αττικής εντάσσονται στο ενιαίο πολεοδόμημα της Αθήνας, χωρίς όμως τη δημιουργία των κατάλληλων προϋποθέσεων. «Μια σημαντική εξέλιξη στις περιοχές όπου παλαιότερα “ανθούσε ο παραθερισμός”, στη βόρεια και ανατολική Αττική, είναι η σταδιακή μετατροπή των οικισμών δεύτερης κατοικίας σε τόπους μόνιμης διαμονής, χωρίς όμως την απαραίτητη διασφάλιση δικτύων και υποδομών», εξηγεί η κα. Παναγιωτάτου. «Στις περιοχές αυτές, ένα ευρύ φάσμα μικροαστικών στρωμάτων που επένδυσε σε παραθεριστική κατοικία, υλοποιώντας το κυρίαρχο πρότυπο ιδιοποίησης αυτού του προϊόντος, βρίσκεται εγκλωβισμένο σε συνθήκες υποβάθμισης. Στην πραγματικότητα και σε μικρό σχετικά διάστημα οι επενδύσεις και οι προσδοκίες τους απαξιώνονται».\nΑυξάνεται ο πληθυσμός\nΧαρακτηριστική της ταχείας μετατροπής περιοχών από παραθεριστικής σε πρώτης κατοικίας είναι η περίπτωση της ανατολικής Αττικής. Σύμφωνα με το ερευνητικό πρόγραμμα «Στρατηγικό Πλαίσιο Χωρικής Ανάπτυξης για την Αττική», συνολικά ο πληθυσμός στα Μεσόγεια αυξήθηκε από 129.500 κάτοικοι το 1991 σε 190.800 το 2001. Στην ίδια έρευνα εκτιμάται ότι «το 2015 ο πληθυσμός στην περιοχή θα κυμανθεί ανάμεσα σε 235.000 - 244.000 κατοίκους, ενώ σημαντικός αριθμός παραθεριστικών κατοικιών θα έχουν μετατραπεί σε μόνιμες».\nΜεγάλη πληθυσμιακή ανάπτυξη είχε και το βόρειο τμήμα της Αττικής, τόσο το παραλιακό (Ευβοϊκός), όσο και το ηπειρωτικό. Ο πληθυσμός εξελίχθηκε από 44.100 κατοίκους το 1981 σε 72.300 το 1991 και τελικά 94.243 το 2001, ενώ το 2015 εκτιμάται ότι θα φθάσει τους 114.000 - 118.000 κατοίκους. «Αυτή η αύξηση του πληθυσμού αναμένεται να απορροφηθεί στις εντός σχεδίου ή εντός ορίων περιοχές των οικισμών και των παραθεριστικών τους αναπτύξεων», αναφέρει η μελέτη.\nΗ απόκτηση εξοχικής κατοικίας δεν είναι πλέον υπόθεση του μεσοαστού, αλλά των ανώτερων οικονομικών στρωμάτων. Η αξία της γης σε παραθαλάσσιες και παραθεριστικές περιοχές έχει εκτοξευθεί στα ύψη, ενώ αντιστοίχως υψηλό είναι και το κόστος κατασκευής. Χρειάζονται πλέον περισσότερες από 100.000 ευρώ για την απόκτηση εξοχικού. «Η πρόσβαση λοιπόν και η κάλυψη της ανάγκης για παραθεριστική κατοικία αφορά όλο και περισσότερο μεσαίες και υψηλές κοινωνικο-εισοδηματικές κατηγορίες, ενώ αποκλείει τα χαμηλά και μεσοαστικά στρώματα», εξηγεί η κ. Παναγιωτάτου. Η εξέλιξη αυτή επηρεάζει και τη φυσιογνωμία των εξοχικών. «Τα υψηλά κοινωνικο-εισοδηματικά στρώματα φαίνεται να έχουν και πιο “ορθολογικές” επιλογές, κυρίως λόγω των οικονομικών τους δυνατοτήτων. Οι επιλογές τους παρουσιάζουν συγκριτικά λιγότερα προβλήματα ως προς την ποιότητα του οικιστικού και πολεοδομικού περιβάλλοντος στους τόπους εγκατάστασης».\nΟι πέντε τύποι της άναρχης ανάπτυξης\nΗ εξοχική κατοικία βασίστηκε στην άναρχη ανάπτυξη, υποβαθμίζοντας σταδιακά περιοχές φυσικής ομορφιάς. Πριν από λίγα χρόνια, μια έρευνα του Tμήματος Αρχιτεκτόνων του ΕΜΠ και του Εθνικού Κέντρου Κοινωνικών Ερευνών μελέτησε τις κοινωνικές και πολεοδομικές διαστάσεις του φαινομένου (επιστημονική υπεύθυνη της έρευνας ήταν η καθηγήτρια κ. Ελίζα Παναγιωτάτου). Σύμφωνα με την έρευνα, πέντε είναι οι βασικοί διαφορετικοί τύποι άναρχης ανάπτυξης των εξοχικών στην Ελλάδα:\n1. Σε παράκτιες ζώνες στον ευρύτερο περιαστικό χώρο (π.χ. Λούτσα, Ραφήνα, Ανάβυσσος). Είναι ο συνηθέστερος τύπος στην Αττική. Οδήγησε σταδιακά σε αστικοποίηση και σε εκτεταμένη υποβάθμιση του φυσικού περιβάλλοντος. «Ο οικιστής της Ραφήνας, για παράδειγμα, βρέθηκε –σε μικρό σχετικά διάστημα– να κατοικεί σε μια μικρή πόλη, άναρχα χτισμένη, χωρίς βασικές υποδομές όπως δρόμους και κοινόχρηστους χώρους», εξηγεί στην «Κ» η αρχιτέκτονας - πολεοδόμος κ. Φραίη Καμούτση, που συμμετείχε στην έρευνα.\n2. Στην περιφέρεια υφιστάμενων οικισμών (π.χ. Λουτράκι, Παροικιά Πάρου). «Κλασικό παράδειγμα είναι οι οικισμοί των νησιών των Κυκλάδων: δόμηση με υπερβολικά υψηλή πυκνότητα και υπερσυγκέντρωση δραστηριοτήτων σε ευαίσθητες περιοχές, με αποτέλεσμα τη σταδιακή υποβάθμισή τους».\n3. Σε παρόδιες περιοχές ή ζώνες ευρύτερου τουριστικού ενδιαφέροντος. Προβληματική για τα νησιά αλλά και για πολλές παραθεριστικές περιοχές είναι και η υπερφόρτωση των οδικών τους αξόνων και των παραλιών με εξοχικά. «Αποτέλεσμα είναι η υπερκατανάλωση των φυσικών πόρων, η εξαφάνιση του φυσικού τοπίου και η σταδιακή υποβάθμιση. Στην κατηγορία αυτή θα εντάσσονται, φοβάμαι, σε λίγα χρόνια η Μύκονος και η Σαντορίνη», εξηγεί η κ. Καμούτση.\n4. Στα όρια των υφιστάμενων παραδοσιακών οικισμών. Η κυριότερη επίπτωση εδώ είναι η κοινωνική και πολιτιστική αλλοίωση των περιοχών. «Οταν ένας παραδοσιακός οικισμός κινεί το ενδιαφέρον και οι οικιστές αγοράζουν και αναπαλαιώνουν σπίτια για εξοχικά, όπως έγινε π.χ. στο Πήλιο ή στην Αράχωβα, αναπόφευκτα ο τοπικός πληθυσμός εκτοπίζεται από έναν εποχικό - τουριστικό».\n5. Σε εκτός σχεδίου περιοχές μέσω οργανωμένων οικοδομικών συνεταιρισμών. Τους τρόπους που αναπτύχθηκε στην Αττική η παραθεριστική κατοικία και τη συνεπακόλουθη επιβάρυνση συγκεκριμένων περιοχών καταγράφει και το ερευνητικό πρόγραμμα «Στρατηγικό Πλαίσιο Χωρικής Ανάπτυξης για την Αττική» (που ολοκληρώθηκε πέρυσι, με επιστημονική υπεύθυνη την αναπλ. καθηγήτρια της Αρχιτεκτονικής Σχολής του ΕΜΠ κ. Κλειτώ Λεοντίδου - Γεράρδη). Σύμφωνα με την πηγή αυτή, «η παραλία του Σαρωνικού, από Γλυφάδα έως Σούνιο χαρακτηρίζεται από καλής ποιότητας ακτές και συγκριτικά ικανοποιητικό περιβάλλον παραθεριστικής κατοικίας».\nΟι παραλίες του Ευβοϊκού και του Κορινθιακού χαρακτηρίζονται από ακτές καλής ποιότητας, αλλά μεγάλα προβλήματα ποιότητας περιβάλλοντος από τις παραθεριστικές κατοικίες. Στις παραλίες Ελευσίνας - Μεγάρων εντοπίζονται σημαντικά προβλήματα από την παραθεριστική κατοικία που χρειάζονται ρύθμιση.\nΤέλος, στη νησιωτική Αττική και στην Τροιζηνία «η παραθεριστική κατοικία είναι επίσης διαδεδομένη και παρουσιάζει ανάλογα προβλήματα με αυτά της ηπειρωτικής Αττικής, αλλά σε μικρότερο βαθμό».\nπηγή: Η ΚΑΘΗΜΕΡΙΝΗ, 16-04-06\n"Τόποι μόνιμης διαμονής οι «εξοχές» της Αττικής" | Κωδικός Εισόδου / Δημιουργία Λογαριασμού | 0 Παρατηρήσεις


Το καλύτερο λεπτό της ζωής μου (vid) - LiverpoolFans.gr\nΈχοντας ξεθυμάνει όσο χρειαζόταν μετά το ντελίριο της Τρίτης και την επική πρόκριση κόντρα στη Barcelona, γύρω στις 4 το ξημέρωμα σκέφτηκα τότε το εξής: «θα γίνει κανένα αστείο την Κυριακή στο Brighton – City και θα έχουμε αδειάσει συναισθηματικά τόσο πολύ από σήμερα, που δε θα μπορούμε να το πανηγυρίσουμε». Πράγματι, το βράδυ της Τρίτης έφτασα να νιώθω ότι βαδίζω στον ουρανό. Η Κυριακή, όμως, ήταν εντελώς διαφορετική.\nΤότε συνέβη το πρώτο απροσδόκητο: η επιλογή του Πάνου. Ο Πάνος είναι Manchester United, ο Πάνος από την αρχή έκανε πειράγματα όποτε η ομάδα τού έδινε την ευκαιρια να με πειράξει, όμως ο Πάνος ήταν και ξύπνιος, τα του Θεού τω Θεώ, τα του Καίσαρα τω Καίσαρι, όταν έπρεπε να πει «μπράβο» το έλεγε. Ακόμα τον θυμάμαι να απορεί με θαυμασμό πώς στο 1-0 εκείνου του αγώνα, κατάφερε ο Άρνολντ να βρει τον Μανέ με συρτή σέντρα μέσα στην περιοχή όπου υπήρχαν – μπορεί – και δέκα παίκτες. Τότε, στις πέντε παρά, ήταν που ο Πάνος μου είπε το… «σας σιχαίνομαι και τους δύο, αλλά επειδή δεν έχω ενδιαφέρον, θα υποστηρίξω Liverpool για να χαρώ με τη χαρά σου αν το πάρετε». Ο Πάνος ήταν ψυχάρα, και το απέδειξε μετά.\nLiverpool – Wolves στην τηλεόραση, Brighton – Manchester City στον υπολογιστή, 94 εμείς, 95 αυτοί. Αν δεν κέρδιζαν και κερδίζαμε, ήταν δικό μας!\n17:17 ο Μανέ κάνει το 1-0 και όλο το γραφείο – πλην εμού που δεν περίμενα σοβαρά να μην κερδίσει και η City – τρελαίνεται! Ο Γιάννης έρχεται σε εμάς από δίπλα πιάνοντας το κεφάλι του, ο Πάνος νιώθει ότι μόνο και μόνο από την ασίστ του Άρνολντ μας αξίζει το πρωτάθλημα, κάνει ένα χάι-φάιβ με το δικό μου κρύο και αδιάφορο χέρι και καθόμαστε για τη συνέχεια. Βαθμολογικά τους περνούσαμε, αλλά η City είχε – κλασικά – κατασκηνώσει στην περιοχή της Brighton, δεν περίμενα να μη σκοράρει σύντομα.\nΚαι ξεκινάει το καλύτερο λεπτό της ζωής μου. 17:26 ο Μάρεϊ πιάνει την κεφαλιά στο πρώτο δοκάρι και κάνει το 1-0 για την Brighton. Τι λές τώρα! 64 λεπτά πριν τελειώσει το πρωτάθλημα είμαστε δύο βαθμούς πάνω από τη City κι αυτή δύο γκολ πίσω από εμάς! Το γραφείο πυρπολήθηκε από ουρλιαχτά! Ο Πάνος σηκώθηκε πρώτος να με αγκαλιάσει – ήταν ψυχάρα ο Πάνος – και μπλεχτήκαμε μαζί με τον Γιάννη σε ένα πανηγύρι χαράς και ξεφωνημάτων: το παίρναμε! Επόμενη σκέψη: ας μην ισοφαρίσει – γιατί θα ισοφάριζε – σύντομα η City, ας κάνει το 1-1 στο δεύτερο ημίχρονο, κρατήστε μωρέ! Και χαμός στο γραφείο! Χαμός! Λες και ήμασταν μέσα στο Anfield ή μέσα στο Amex!\nΚανείς δεν πίστεψε ότι η City δε θα κέρδιζε εκείνο το ματς και το τελικό 1-4 ούτε που το θυμόμουν…\n29 χρόνια προσμονής μπήκαν, χώρεσαν και πέρασαν μέσα από ένα λεπτό σαν κάποιος να άνοιξε την πόρτα και να έκανε ξαφνικό ρεύμα. Ύστερα την έκλεισε και όλοι μαζί καθίσαμε – συνεχίσαμε – να μιλάμε για ιστορίες και δόξες του παρελθόντος. Αυτή είναι η City. Κι αυτή είναι η Liverpool, που φέτος τους είπε «άει στο διάολο, θα ξεμπερδέψω από το χειμώνα αυτήν τη φορά». Κι αυτό είναι το ποδόσφαιρο.\nTags: Blogs, Brighton & Hove Albion, Liverpool, Manchester City, Premier League, Wolves\nPrevious Ο Τάσος που έκλεισε το μαγαζί στο 1-0 του Origi και σήκωσε το ξενοδοχείο στο… πόδι\nNext Άπαντες έτοιμοι για σέντρα, στην Αγγλία είναι απλά Μάϊος


ΠΟΙΑ ΕΙΝΑΙ ΤΑ ΒΗΜΑΤΑ ΤΗΣ ΑΠΟΤΕΛΕΣΜΑΤΙΚΗΣ ΜΑΘΗΣΗΣ ΣΤΗΝ ΕΚΠΑΙΔΕΥΣΗ ΕΝΗΛΙΚΩΝ | Άκης Αγγελάκης Business and Life Training\nΑρχική > ΜΙΛΟΥΝ ΓΙΑ ΤΟΝ ΑΚΗ ΑΓΓΕΛΑΚΗ > ΠΟΙΑ ΕΙΝΑΙ ΤΑ ΒΗΜΑΤΑ ΤΗΣ ΑΠΟΤΕΛΕΣΜΑΤΙΚΗΣ ΜΑΘΗΣΗΣ ΣΤΗΝ ΕΚΠΑΙΔΕΥΣΗ ΕΝΗΛΙΚΩΝ\nΤο πρώτο και κυριότερο μέλημα μας είναι να μη μπερδεύουμε τις έννοιες "πληροφόρηση", "γνώση" και "σοφία".\nΑς ρίξουμε μια ματιά στην παρακάτω σειρά:\nΠληροφόρηση --> Πράξη --> Γνώση --> Πράξη --> Εμπειρία --> Πράξη --> Σοφία\nΗ πληροφόρηση είναι το στάδιο εκείνο στο οποίο ο εκπαιδευόμενος συλλέγει πληροφορίες που θα αρχίσει μέσα από συγκεκριμένες ενέργειες να εφαρμόζει στην πράξη.\nΗ πρακτική εφαρμογή θα του επιφέρει τις πρώτες ουσιαστικές γνώσεις που δεν είναι τίποτε άλλο παρά η αφομοίωση της θεωρίας μέσα από πρακτική.\nΑυτή η πρακτική που θα επαναληφθεί θα επιφέρει την εμπειρία.\nΚαι η εμπειρία που εξακολουθεί να εφαρμόζεται θα μετατραπεί σταδιακά σε σοφία.\nΈχει σημασία να θυμόμαστε ότι:\n-Δεν είναι όλοι οι καλά πληροφορημένοι και γνώστες.\n-Δεν είναι όλοι όσοι ξέρουν Έμπειροι.\n-Και τέλος, δεν είναι όλοι οι έμπειροι σοφοί.\nΓιατί καμιά εμπειρία δεν μετράει αν επαναλαμβάνεις τα ίδια λάθη.\nΗ σοφία θα κάνει την αληθινή διαφορά.\nΑΛΛΑ, ο συνδετικός κρίκος ανάμεσα σε πληροφόρηση, γνώση, εμπειρία και σοφία είναι η ΠΡΑΞΗ.\nΗ καθημερινή επαναληπτικότητα στην πράξη όλων όσων εκπαιδεύεται κάποιος είναι το μεγαλύτερο μονοπάτι που ανοίγει το δρόμο της σοφίας.\nΈτσι ακριβώς δουλεύουμε και με τους σοβαρούς και άξιους επαγγελματίες συμβούλους τριών Υποκαταστημάτων της Interamerican στη Θεσσαλονίκη.\nΤα θέματα και οι πρακτικές που αναπτύσσουμε είναι :\nΔεξιότητες Εξεύρεσης και Προσέγγισης ποιοτικών υποψήφιων πελατών μέσα από συγκεκριμένες μεθοδολογίες και Τεχνικές Αποτελεσματικής Τηλεφωνικής Επικοινωνίας με πελάτες για το κλείσιμο του ραντεβού.\nΒλέπουμε μια σημαντική πρόοδο όχι μόνο στην σοφία και την καλή ψυχολογία και παρακίνηση των συμμετεχόντων στο πρόγραμμα αλλά και στην αλλαγή καθημερινών συνηθειών και πρακτικών που σταδιακά θα οδηγήσει στην επιτυχία και τη σοφία.\nΕίμαι ξεχωριστά ευχαριστημένος με την πρόοδο όλων εκείνων που συμμετέχουν στην μεγάλη αυτή ομάδα και με έχει βοηθήσει ιδιαίτερα η απεριόριστη συμμετοχή του έμπειρου και καλού φίλου και εκπαιδευτή Βασίλη Χαμπέζου. Στο σύντομο βίντεο που μπορείτε να παρακολουθήσετε εδώ ο κος Χαμπέζος καταθέτει τη δική του μαρτυρία για τα αποτελέσματα που είχε η σύντομη εκπαίδευση που κάναμε στη Θεσσαλονίκη.\nΣτις φωτογραφίες μπορείτε να δείτε στιγμιότυπα από τη βιωματική εκπαίδευση στο χώρο του εκπαιδευτικού κέντρου. Η εκπαίδευση αυτή μετουσιώνεται σε πράξη που θα γίνει σοφία με πραγματικούς πελάτες και σε αληθινές επαγγελματικές καταστάσεις και συνθήκες.


ΠΑΧΥΣΑΡΚΙΑ ΚΑΙ ΥΓΕΙΑ | Meganisi News - Νέα από (και για) το Μεγανήσι\nΗ διατήρηση του σωματικού βάρους σε\nφυσιολογικά επίπεδα πρέπει να γίνει καθημερινή σκέψη ώστε να κερδηθεί η μάχη\nμε τη ζυγαριά  και τη ζωή.\nΗ μείωση του σωματικού βάρους ενός παχύσαρκου κατά 10 κιλά τού προσφέρει 10\nπερισσότερα χρόνια, γεμάτα υγεία. Η παχυσαρκία θεωρείται, ιατρικά, κοινή\nαιτία και αφετηρία καρδιαγγειακών παθήσεων, καρκίνου και μελαγχολίας.\nΕλάχιστοι παχύσαρκοι είναι «ευτυχισμένοι» με το βάρος τους. Ωστόσο, όλες οι\nκοινωνίες παχαίνουν και ουδεμία αδυνατίζει. Η παχυσαρκία, ήδη, σκοτώνει\nπερισσότερους από το τσιγάρο.\nΤο υπερβολικό βάρος δεν είναι πρόβλημα αισθητικής, αλλά υγείας. Η συχνότητα\nκαι η βαρύτητα των παθήσεων που τη συνοδεύουν είναι ανάλογες των περιττών\nκιλών. Ο διαβήτης, η υπέρταση, η υπερχοληντεριναιμία είναι ανάλογα της\nπεριμέτρου της μέσης στο ύψος του ομφαλού, όταν αυτή δεν πρέπει να είναι\nμεγαλύτερη από 88εκ. στις γυναίκες και 102εκ. στους άνδρες.\nΣτον παχύσαρκο διαβητικό, η ινσουλίνη του οργανισμού δεν μπορεί να\nεπιτελέσει αποδοτικά την αποστολή της. Η λειτουργική ανεπάρκειά της\nονομάζεται φαινόμενο «αντίστασης -του οργανισμού- ινσουλίνης». Ο διαβήτης\nείναι η πλέον φθοροποιός νόσος του ανθρώπου. Ο διαβήτης, όμως, εξαφανίζεται\nαν ο διαβητικός χάσει βάρος. Είκοσι κιλά επιπλέον βάρος αυξάνουν την\nπιθανότητα εμφάνισης διαβήτη κατά 250% με τα χρόνια. Η πάθηση αυτή είναι η\nσυχνότερη αιτία πρόωρης στυτικής ανεπάρκειας.\nΗ κεντρικού τύπου παχυσαρκία (τύπου μήλου) αποτελεί τον κυριότερο\nπροδιαθετικό παράγοντα αιφνίδιου θανάτου στους άνδρες, αντίστοιχο του\nκαπνίσματος. Το υπερβολικό βάρος προκαλεί συχνά καρδιακή ανεπάρκεια,\nθρομβοεμβολικά επεισόδια και υπέρταση. Αυτή προκύπτει από την παθολογική\nσυσσώρευση νατρίου (αλάτι) με επακόλουθη κατακράτηση υγρών σε όλο τον\nοργανισμό, με συνέπεια την υπέρταση, την αρτηριοσκλήρυνση και τα εγκεφαλικά.\nΠρόσφατα η ιατρική θεώρησε και τον καρκίνο ως άμεσο επακόλουθο της\nπολυθερμιδικής διατροφής και δευτερευόντως των καρκινογόνων προσμίξεων που\nενδεχομένως υπάρχουν εντός αυτής. Η ποσότητα των θερμίδων, δηλαδή, είναι\nκαρκινογόνος και ακολούθως η ποιότητά τους. Η γνώση αυτή «μετάλλαξε» και την\nπρόληψη του καρκίνου, όπου συνιστάται εντόνως η μείωση του επιπλέον\nσωματικού βάρους και η αύξηση της διάρκειας της σωματικής άσκησης.\nΗ παθολογική παχυσαρκία αποτελεί χρόνια, δυνητικά θανατηφόρα, κοινωνικά\nστιγματισμένη και, λόγω της δυσμορφίας που προκαλεί, ερωτικά απωθητική\nπάθηση ?ενώ παραμένει απόλυτα ιάσιμη. Δεν υπάρχει εύκολη λύση ούτε μαγικά\nφάρμακα. Αντιμετώπισή της δεν αποτελούν οι δίαιτες, αλλά η εξής φιλοσοφία: Η\nαποδοχή του δόγματος ότι τρώω ό,τι ακριβώς μου προσφέρει υγεία και όχι\nγεύση. Δηλ. πλήρης «μετάλλαξη» του τρόπου με τον οποίο επιλέγουμε την τροφή\nμας. Η τήρηση του νέου δόγματος «Αγνοώ τη γεύση, στοχεύω στο όφελος» είναι\nιδιαίτερα δύσκολη. Αυτός είναι ο λόγος για τον οποίο λίγοι αδυνατίζουν και\nελάχιστοι παραμένουν λεπτοί.\nΕρευνες επιβεβαιώνουν ότι όποιος χάνει κιλά κερδίζει ερωτικά. Η παχυσαρκία,\nόμως, συνήθως οδηγεί στην ερωτική μοναξιά και κάνει τη ζωή «πικρή».\n« Ερχεται σύντομα το εμβόλιο κατά του καπνίσματος\nΣυνταγές Μεγανησιώτικες »


Φθηνές πτήσεις προς Νήσος Σάιμπαϊ στη Skyscanner\nΑεροπορικά εισιτήρια για Νήσος Σάιμπαϊ\nΕννοούσατε πτήσεις από Νήσος Σάιμπαϊ;\nΒρείτε γρήγορα και online φθηνά αεροπορικά εισιτήρια προς Νήσος Σάιμπαϊ. Η αναζήτηση φθηνών εισιτηρίων δεν ήταν ποτέ μέχρι τώρα εύκολη υπόθεση! Με τη Skyscanner όμως μπορείτε να βρείτε online, σε δευτερόλεπτα, χαμηλές τιμές αεροπορικών εισιτηρίων προς Νήσος Σάιμπαϊ. Η πολυβραβευμένη στην Ευρώπη μηχανή αναζήτησης πτήσεων Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) φθηνά αεροπορικά εισιτήρια σε πτήσεις προς το προορισμό της επιλογής του. Ελπίζουμε να μπορέσουμε να σας βοηθήσουμε να βρείτε τις δικές σας προσφορές για Νήσος Σάιμπαϊ!\nΣτο παράθυρο αναζήτησης επιλέγετε τον προορισμό σας, τις ημερομηνίες που θέλετε να ταξιδέψετε, τον αριθμό εισιτηρίων καθώς και την κατηγορία θέσης που προτιμάτε και κατόπιν κάνετε κλικ στο κουμπί 'Αναζήτηση'. Στη συνέχεια, η Skyscanner αναζητά σε χιλιάδες αεροπορικές εταιρείες και online ταξιδιωτικά πρακτορεία, συγκρίνει και εμφανίζει σε δευτερόλεπτα τις διαθέσιμες πτήσεις ταξινομημένες ανά κόστος εισιτηρίου.Τέλος, μεταφέρεστε κατευθείαν στην ιστοσελίδα της αεροπορικής εταιρείας ή του ταξιδιωτικού πρακτορείου για να ολοκληρώσετε την κράτηση των αεροπορικών σας εισιτηρίων προς Νήσος Σάιμπαϊ απευθείας με αυτούς. Και είστε έτοιμοι να ταξιδέψετε! Χωρίς προμήθεια, χωρίς κρυφές επιπλέον χρεώσεις!\nΕάν δεν έχετε συγκεκριμένες ημερομηνίες στις οποίες θέλετε να ταξιδέψετε προς Νήσος Σάιμπαϊ, η Skyscanner σας παρέχει πάντοτε τη δυνατότητα αναζήτησης και σύγκρισης των προσφορών σε πτήσεις κατά τη διάρκεια ολόκληρου μήνα καθώς και ολόκληρου του έτους! Απλά επιλέξτε ' Ολόκληρος μήνας' ή 'Ολόκληρο έτος' για να δείτε το εύρος των τιμών ανά μήνα ή έτος αντίστοιχα. Έτσι βρίσκετε πάντα τη προσφορά που σας ταιριάζει! για όσους θέλετε να προγραμματίσετε κάθε λεπτομέρεια γύρω από το ταξίδι σας προς Νήσος Σάιμπαϊ, η Skyscanner συγκρίνει και βρίσκει προσφορές σε ξενοδοχεία και πακέτα διακοπών καθώς και χαμηλές τιμές στις ενοικιάσεις αυτοκινήτων.\nΑεροδρόμια κοντά σε Νήσος Σάιμπαϊ\nαφίξεις και αναχωρήσεις Νήσος Σάιμπαϊ\n49 χλμ από Νήσος Σάιμπαϊ\n81 χλμ από Νήσος Σάιμπαϊ\n89 χλμ από Νήσος Σάιμπαϊ\n94 χλμ από Νήσος Σάιμπαϊ\n99 χλμ από Νήσος Σάιμπαϊ\nΑεροδρόμια Νήσος Σάιμπαϊ\nΠοιοι ταξιδεύουν για Νήσος Σάιμπαϊ\nΕνοικίαση αυτοκινήτου σε: Νήσος Σάιμπαϊ


Δημοσίευση: 04 Σεπτεμβρίου 2000\nΕίναι μερικά album που είναι φανερό ότι γεννιούνται και πεθαίνουν σε μια εποχή, αλλά κυκλοφορούν στο τέλος της.\nΈνα από αυτά είναι και το project του Peter Hook, για την ακρίβεια η συνεργασία του τελευταίου με τον David Potts που μας φέρνει μια αρμάδα από νέα pop tunes στην παράδοση των New Order, Electronic, Hurricane #1.\nΔε χρειάζεται παρά ελάχιστα λεπτά για να αντιληφθείς και πάλι πόσο κοντά βρίσκονται οι Monaco στους New Order -λες και πρόκειται για tribute band. Ο Peter Hook βέβαια έχει το ελαφρυντικό του μπάσου-σήμα κατατεθέν στους New Order (αυτό έκανε, αυτό εξακολουθεί να κάνει ο άνθρωπος), ο David Potts, όμως, γιατί σώνει και καλά πρέπει να μοιάσει στον Bernard Sumner;\nΌλα αυτά, βεβαίως, δεν θα μας ενοχλούσαν από τη στιγμή που η συνεργασία αυτή θα απέδιδε καρπούς ικανούς για να διατηρηθούν και να μη σαπίσουν με την έλευση του φθινοπώρου. Τα summer tunes της δεύτερης αυτής έκδοσης των New Order είναι σαφώς πιο εμπορικά, πιο ισοπεδωτικά αλλά και ανέμπνευστα στην προσπάθειά τους να δανειστούν από δω κι από κει μελωδίες (που όλο και κάτι σου θυμίζουν και προσπαθείς να βρείς από που).\nΤο εξάχορδο μπάσο είναι παρόν παντού, τα keyboards επίσης και τα mid 80s αναβιώνουν ευχάριστα σε κομμάτια όπως τα I've Got A Feeling, Black Rain και Kashmere, τις ομολογουμένως καλές στιγμές του album.\nΌμως η πιο απογοητευτική στιγμή είναι όταν ουσιαστικά ξεφεύγουν της προκαθορισμένης φόρμας και ουσιαστικά αποδεικνύουν ότι μπορούν -κρατώντας το στίγμα τους- να δώσουν κάτι διαφορετικό και εμπνευσμένο. Εκεί λοιπόν ελπίζεις τουλάχιστον στο επόμενο να πιστέψουν ότι μπορούν να αποτελέσουν κάτι παραπάνω από μια συλλογή αναμνήσεων. Ειδικά όταν τα ambient χρώματα του Marine υπό τις οδηγίες ενός drum 'n' bass beat και τη συνοδεία του μπάσου φυσικά, του harpsichord και ακουστικών κιθάρων, σε ταξιδεύουν και ξεχωρίζουν σαν τη μύγα μες το γάλα.


Αναθεώρηση φιλοξενίας DTS-NET: Θα πρέπει να φιλοξενήσετε στο DTS-NET; | WHSR\nΚατάστημα > Κριτικές φιλοξενίας > Ανασκόπηση DTS-NET\nΑξιολογήθηκε από: Lori Soard. .\nΣχέδιο υπό ανασκόπηση: Κοινόχρηστη φιλοξενία\nΚριτική από: Lori Soard\nΤο DTS-NET έχει υπό διαχείριση περισσότερα από τα ονόματα τομέα 100,000. λειτουργούν αποκλειστικά κέντρα δεδομένων 3 στο Ντάλας Τέξας, το Λας Βέγκας, τη Νεβάδα και τη Βόρεια Καρολίνα. Θεωρούμε ότι είναι ένας οικοδεσπότης Ιστού που μπορείτε να ξεκινήσετε και να αναπτυχθείτε με. Είναι μια καλή επιλογή για αρχάριους λόγω της υποστήριξης και της ευκολίας χρήσης. Διαβάστε παρακάτω για να μάθετε περισσότερα.\nΠηγαίνετε στο DTS-NET\nΤο DTS-NET παραθέτει τον στόχο του να γίνει ο "καλύτερος πάροχος υπηρεσιών διαδικτύου στην περιοχή." Με αυτό το στόχο, έχουν κάνει μερικά πράγματα που τα κάνουν να ξεχωρίζουν, συμπεριλαμβανομένης της χρήσης υπερσύγχρονων διακομιστών και υποδομή υποστήριξης που τους επιτρέπει να εξετάζουν τα προβλήματα των πελατών και να τα επιλύουν γρήγορα. Με αυτό κατά νου, προσφέρουν υποστήριξη πελατών 24 / 7 και έχουν επίσης εγγύηση αντιστοιχίας τιμών.\nΗ εταιρεία έχει επί του παρόντος την έδρα της στο Richlands της Βόρειας Καρολίνας και λειτουργεί ιδιόκτητα κέντρα δεδομένων 2 στο Ντάλας, το Τέξας και το Λας Βέγκας της Νεβάδας.\nΣημείωση: Αυτή είναι μια μη δοκιμασμένη επισκόπηση, αυτό σημαίνει ότι δεν έχουμε λογαριασμό DTS-NET τη στιγμή της αναθεώρησης. Εντούτοις, καταφέραμε να εργαστούμε σκληρά για την έρευνα και να προσπαθήσουμε όσο το δυνατόν καλύτερα να κατανοήσουμε την εταιρεία όσο μπορούμε πριν δημοσιεύσουμε αυτήν την αναθεώρηση. Για περισσότερες πληροφορίες, μπορείτε επίσης να διαβάσετε τη δική μου Συνεδρία Q & A με τον ιδρυτή του DTS-NET Craig Gendrolas εδώ.\nΤι είναι τα σχέδια φιλοξενίας DTS-NET;\nΤο DTS-NET προσφέρει πολλές επιλογές όταν πρόκειται για φιλοξενία λύσεων, όπως κοινή φιλοξενία ιστοσελίδων, φιλοξενία μεταπωλητών, εικονικοί ιδιωτικοί διακομιστές και αποκλειστικοί διακομιστές.\nΕάν απλά θέλετε να ξεκινήσετε τη δική σας ιστοσελίδα, αυτό είναι το σχέδιο για εσάς. Ξεκινά από μόλις $ 1.95 / μήνα για το 10 GB αποθήκευσης και τη δυνατότητα να χρησιμοποιήσει έναν δωρεάν οικοδόμο ιστοτόπων. Αν χρειάζεστε λίγο περισσότερο χώρο, μπορείτε να ανεβείτε είτε στο σχέδιο 50 GB για $ 5.95 / μήνα είτε στο σχέδιο Unlimited για $ 8.95 / μήνα.\nΤο DTS-NET φιλοξενεί το μεταπωλητή του με ενδιαφέροντα τρόπο. Αντί να περιορίσετε το χώρο ή τον αριθμό των τοποθεσιών που μπορείτε να έχετε, προσφέρουν τρία πακέτα που βασίζονται σε διαφορετικά λειτουργικά συστήματα. Το σύστημα Linux τρέχει μόνο $ 9.95 / μήνα για να ξεκινήσει και διαθέτει cPanel. Προσφέρουν επίσης τον Windows Server με έλεγχο Plesk για $ 29.95 / month ή Apple OS X Server για $ 99.95 / month.\nΟι τιμές για το VPS ξεκινούν με πολύ λογικό $ 9.95 το μήνα, αλλά τα σχέδια αρχίζουν στο 1GB και ανεβαίνουν από εκεί στη μνήμη RAM και ξεκινούν από το 50GB και ανεβαίνουν για διάστημα. Για ακριβή τιμή, θα πρέπει να συμβουλευτείτε τους ειδικούς του DTS-NET, καθώς θα διαπιστώσουν τις ανάγκες σας και θα σας δώσουν ένα πακέτο που ταιριάζει καλύτερα στις ανάγκες αυτές. Κάθε διακομιστής έρχεται με εκατοντάδες διαθέσιμες διευθύνσεις IP. Οι εξειδικευμένοι διακομιστές λειτουργούν περισσότερο, αλλά το τελικό κόστος εξαρτάται και πάλι από τις ατομικές σας ανάγκες.\nΦιλοξενία Χαρακτηριστικά / Σχέδια\nΕγκαθιστά το WordPress 10 50 UNLIMITED\nΛογαριασμοί FTP UNLIMITED UNLIMITED UNLIMITED\nCDN Cloud Webserver Ναί Ναί Ναί\ncPanel Ναί Ναί Ναί\nΛογαριασμοί POP3 UNLIMITED UNLIMITED UNLIMITED\nΒάσεις δεδομένων MYSQL 10 50 UNLIMITED\nΥποτομείς UNLIMITED UNLIMITED UNLIMITED\nΑποκλειστική έκπτωση DTS-NET - Κωδικός προσφοράς: WHSR\nΑποκλειστική: Απενεργοποίηση 50% σε όλα τα φιλοξενούμενα σχέδια DTS-NET\nΗ DTS προσέφερε στους πελάτες της WHSR αποκλειστική έκπτωση 50% σε οποιοδήποτε πακέτο ή υπηρεσία. Απλά χρησιμοποιήστε τον κωδικό προσφοράς: WHSR.\nΚάντε κλικ εδώ για να επισκεφθείτε το DTS-NET online.\nΗ Έρευνα μας: Μεικτές Κριτικές Online\nΑνάγνωση μέσω διαδικτυακών αναθεωρήσεων, βρήκα μερικές μικτές κριτικές για το DTS-NET. Ωστόσο, ορισμένες από τις αρνητικές αναθεωρήσεις φαίνεται να είναι από χρόνια νωρίτερα και είναι πιθανό αυτά τα ζητήματα να έχουν εξαντληθεί. Για παράδειγμα, ένας από τους αναθεωρητές που έδωσε αρνητική βαθμολογία στο DTS επεσήμανε το πρόβλημα με το να κυκλοφορήσει το όνομα του τομέα τους όταν προσπαθεί να μεταφερθεί σε άλλο διακομιστή.\nΩστόσο, όταν ερωτήθηκαν για αυτό το θέμα (διαβάστε τα παρακάτω), η DTS-NET δήλωσε ότι είναι στην ευχάριστη θέση να βοηθήσει τους πελάτες να μετακινηθούν από ή προς το DTS-NET. Ενώ είναι αδύνατο να γνωρίζετε με βεβαιότητα πόσο εύκολο θα ήταν να μετακινήσετε τον τομέα σας αν επιλέξετε να εγκαταλείψετε το DTS, αυτό είναι ένα εύκολο fix.\nΣημείωση: Υπήρξε μια ηλεκτρονική αναθεώρηση που δηλώνει ότι το άτομο είχαν το πρόβλημα να πάρουν πίσω το όνομα τομέα τους, γι 'αυτό θέτω συγκεκριμένα αυτή την ερώτηση για να δούμε τι ήταν η θέση του Gendrolas σχετικά με το θέμα αυτό.\nΟ πελάτης μας είναι ο επίσημος κάτοχος του ονόματος τομέα. Το DTS-NET δεν έχει ποτέ πελάτες πετώντας από τα στεφάνια και όταν χρειαστεί, θα περπατήσει τον πελάτη μέσω της διαδικασίας μετακίνησης του ονόματος τομέα προς ή από το DTS-NET. Αυτός είναι ο λόγος για τον οποίο το DTS-NET είναι BBB Accredited Business με την υψηλότερη βαθμολογία Α +.\nΑν πρόκειται για ανησυχία σας, καταγράψτε απλώς το όνομα τομέα σας με έναν από τους πολλούς ανεξάρτητους καταχωρητές εκεί έξω πριν από τη λήψη ενός λογαριασμού (κανόνα #1 για το πώς να προστατευθείτε από την εταιρεία φιλοξενίας). Αυτό θα σας επιτρέψει να διατηρήσετε ένα διαχωρισμό μεταξύ του ονόματος τομέα σας και της εταιρείας φιλοξενίας. Στην πραγματικότητα, αυτή είναι ίσως μια έξυπνη ιδέα, ανεξάρτητα από το ποιος φιλοξενείτε.\nΤι μου αρέσει για το DTS-NET\nΈνα πράγμα που μου άρεσε πραγματικά για το DTS-NET ήταν ότι μπορείτε να εξοικονομήσετε πολλά χρήματα, ειδικά αν έχετε ένα ενιαίο όνομα τομέα που θέλετε να φιλοξενήσετε.\nΓια παράδειγμα, ας πούμε ότι πηγαίνετε με το 10 GB web hosting plan. Η τιμή εκκίνησης είναι $ 1.95 / μήνα. Ωστόσο, εάν πληρώνετε για ολόκληρο το έτος, το κόστος μειώνεται σε $ 1.50 / μήνα. δύο χρόνια, μειώνεται στα $ 1.25 / μήνα. και τρία χρόνια, πέφτει μόνο σε $ 1.00 / μήνα.\nΧρησιμοποιήστε τον αποκλειστικό κωδικό έκπτωσης (WHSR) και θα εξοικονομήσετε ακόμη περισσότερα. Εάν μόλις ξεκινάτε, δεν χρειάζεται να πληρώσετε εκατοντάδες δολάρια το χρόνο στην ιστοσελίδα φιλοξενίας μπορεί να είναι απολύτως ζωτικής σημασίας για τη συνολική επιτυχία σας.\nΕυελιξία - Αναβάθμιση σε υπηρεσία Business Pro σε $ 59.95 / έτος\nΔεν υπάρχει φιλοξενούμενος υπερσύνδεσης σε $ 18 / έτος. κλιμακώστε και αναβαθμίστε την υπηρεσία Business Pro σε $ 59.95 / έτος.\nΜου αρέσουν επίσης τα πρόσθετα χαρακτηριστικά που είναι διαθέσιμα στο DTS-NET που θα έρθουν πρακτικά όσο μεγαλώνει η επιχείρησή σας. Για παράδειγμα, για $ 59.95 / έτος, μπορείτε να πηδήσετε μέχρι την υπηρεσία Business Pro. Αυτό θα σας δώσει:\nΤαχύτερη ταχύτητα στις μεταφορτώσεις και τις λήψεις\nΦιλοξενία σε διακομιστές επαγγελματικών επαγγελματιών\nΡοή πολυμέσων (Shoutcast)\nΠροτεραιότητα τηλεφωνικής υποστήριξης αν έχετε προβλήματα\nΑυτό χωρίζει μόνο σε $ 4.99 / μήνα επιπλέον για κάποια υποστήριξη και φιλοξενία one-on-one που αντιστοιχεί σε πολλά πακέτα premium hosting εταιρειών.\nΗ ιστοσελίδα είναι λίγο συγκεχυμένη για να πλοηγηθεί στην αρχή. Υπάρχει ένα ρυθμιστικό που πρέπει να μετακινηθείτε στα δεξιά για να δείτε όλα τα πακέτα. Για να λάβετε τα τέλη για την πληρωμή ενός έτους εκ των προτέρων έναντι του μήνα, πρέπει να κάνετε κλικ στη σελίδα παραγγελίας.\nΘα ήθελα πραγματικά να δω αυτές τις πληροφορίες που παρουσιάζονται εκ των προτέρων στη σελίδα πληροφοριών.\nΕπίσης, τα χαρακτηριστικά είναι λίγο δύσκολο να διαβαστούν. Θα λειτουργούσαν καλύτερα σε μορφή πίνακα και με την ικανότητα να συγκρίνουν τα διαφορετικά πακέτα πιο εύκολα. Αυτό δυσκολεύει τις επιχειρήσεις να καταλάβουν ποιο πακέτο θα λειτουργούσε καλύτερα για τις ανάγκες τους.\nΤο DTS-NET είναι μια εταιρεία με την οποία μπορείτε να ξεκινήσετε και να αναπτυχθείτε. Είναι μια καλή επιλογή για αρχάριους λόγω της υποστήριξης και της ευκολίας χρήσης.\nΩστόσο, είναι επίσης μια καλή εταιρεία φιλοξενίας για εκείνους με μεγαλύτερους ιστότοπους ή ιστότοπους που αναπτύσσονται, λόγω της ικανότητας να μετακινούνται εύκολα από το web hosting σε dedicated servers. Το DTS-NET αξίζει να το δοκιμάσετε. Εάν αποφασίσετε να εγγραφείτε, προχωρήστε και δεσμεύεστε για ένα χρόνο για να επωφεληθείτε περισσότερο από τις εκπτώσεις.\nΣημείωση: Η DTS προσέφερε στους πελάτες της WHSR αποκλειστική έκπτωση 50% σε οποιοδήποτε πακέτο ή υπηρεσία. Απλά χρησιμοποιήστε τον κωδικό προσφοράς: WHSR.\nΣχέδιο υπό επανεξέταση Shared Hosting\nΤιμή πριν από την έκπτωση $1.50 / μήνα\nΤιμή (12-mo) $ 0.75 / μήνα\nΤιμή (24-mo) $ 0.63 / μήνα\nΕιδική έκπτωση 50% εφάπαξ έκπτωση\nPromo κώδικα WHSR\nΧωρητικότητα αποθήκευσης 10GB\nΚανονισμοί Extra Domain Ναι, $ 8.88 / έτος για .com, η τιμή ποικίλλει για άλλους TLD.\nJoomla Optimized Ναί\nΤο Drupal βελτιστοποιήθηκε Ναί\nΠεριορισμός χρήσης διακομιστή - (Αβέβαιη)\nτηλεφωνική υποστήριξη 910-491-9611\n(12 / 24-Μο) $ 1.50 / $ 1.25\n(12 / 24-Μο) $ 1.95 / $ 1.50


Το Κυπριακό σε κρίσιμο σημείο - ΤΑ ΝΕΑ\ntanea.gr > Έντυπες Ειδήσεις > Απόψεις > Το Κυπριακό σε κρίσιμο σημείο\nΤο Κυπριακό σε κρίσιμο σημείο\nΓια πρώτη φορά το Κυπριακό έχει βρεθεί σε τόσο κρίσιμο σημείο σχετικά με την προοπτική του. Σαράντα πέντε χρόνια μετά την τουρκική εισβολή και σχεδόν τα ίδια χρόνια προσπαθειών για επίτευξη λύσης ο ΓΓ του ΟΗΕ δηλώνει ότι «βλέπω αρκετή ανυπομονησία από το Συμβούλιο Ασφαλείας, λόγω του γεγονότος ότι δεν υπάρχει πρόοδος». Αυτή η δήλωση, αν συνδυαστεί και με τις αναφορές του κ. Γκουτέρες στις τελευταίες Εκθέσεις του ότι «το στάτους κβο δεν είναι βιώσιμο» αβίαστα οδηγεί στο συμπέρασμα ότι ο Διεθνής Οργανισμός, σε περίπτωση κατάρρευσης της πρωτοβουλίας για λύση που βρίσκεται σε εξέλιξη από το 2008, πολύ πιθανόν να στραφεί προς άλλες κατευθύνσεις. Κι αυτή θα είναι η εξεύρεση τρόπων διαχείρισης της διχοτόμησης, εξέλιξη που θα είναι ό,τι χειρότερο για την Κύπρο και τον λαό της.\nΣτο Κυπριακό εδώ και περισσότερο από δύο χρόνια υπάρχει ένα παρατεταμένο αδιέξοδο μετά το ναυάγιο της διάσκεψης στο Κραν Μοντανά. Η Τουρκία το εκμεταλλεύεται αυτό - καθώς και το γεγονός ότι η ίδια βρίσκεται εκτός κάδρου ευθυνών για την αποτυχία της διάσκεψης και για το παρατεταμένο αδιέξοδο - για να δημιουργεί νέα σοβαρά τετελεσμένα επί του εδάφους και επί της θάλασσας. Οι κίνδυνοι από τις προκλήσεις και τις εν γένει παρανομίες της ενισχύουν την ανάγκη για εξεύρεση λύσης, η οποία θα επιλύσει όλα τα προβλήματα που προσχηματικά εγείρει η Τουρκία.\nΓια να τερματιστεί το αδιέξοδο και να επαναρχίσουν οι διαπραγματεύσεις, ο τρόπος είναι ένας, όπως υποδεικνύει ο ΓΓ του ΟΗΕ. Να συμφωνήσουν οι δύο πλευρές στους όρους αναφοράς, γεγονός που θα ανοίξει τον δρόμο για επανέναρξη των διαπραγματεύσεων από το σημείο που διακόπηκαν στο Κραν Μοντανά.\nΓια τις διαπραγματεύσεις ο ΓΓ του ΟΗΕ έχει βάλει τους όρους του και αναμένει από τα εμπλεκόμενα μέρη να δείξουν τις προθέσεις τους. Το είπε ξεκάθαρα στη δημοσιογραφική διάσκεψη που παραχώρησε με την ευκαιρία της έναρξης της 74ης Συνόδου της ΓΣ του ΟΗΕ: «Το μήνυμά μου είναι πως είναι πολύ σημαντικό να έλθουν ταχέως σε συμφωνία (σημ. οι δύο πλευρές) στους όρους αναφοράς για να μπορέσουμε να ξεκινήσουμε ουσιαστικές διαπραγματεύσεις, οι οποίες αυτή τη φορά να είναι διαφορετικές από το παρελθόν».\nΕίναι πλέον φανερό: ο ΓΓ του ΟΗΕ στέλνει προς όλους το μήνυμα πως ο χρόνος εξαντλείται, όπως και η υπομονή του ΣΑ. Είτε θα ανταποκριθούν τα εμπλεκόμενα μέρη για να προχωρήσουμε σε διαπραγματεύσεις είτε η επόμενη μέρα της οριστικής κατάρρευσης της πρωτοβουλίας θα είναι εντελώς διαφορετική από ό,τι συνέβαινε στο παρελθόν.\nΣτεφάνου Στέφανος 20 Σεπτεμβρίου 2019 | 05:00\nΗ επιστροφή του Ισλαμικού Κράτους\nFlashback Με «ξένα κόλλυβα» αντιμετώπισε την οικονομική κρίση ο Περικλής!


Εξακολουθει πολλες ωρες μετα την εκδηλωση πυρκαιας στην Ευβαια , η Αθηνα να ειναι καλλυμενη απο το συννεφο καπνου που εχει δημιουργηθει πολλα χιλιομετρα μακρυα.Η ατμοσφαιρα ειναι είναι άκρως επιβαρυμένη και παραλληλα επικινδυνη σε ευπαθεις κυριως ομαδες συνανθρωπων μας. ΦΩΤΟ ΧΡΗΣΤΟΣ ΜΠΟΝΗΣ//EUROKINISSI EUROKINISSI\nΕγκύκλιο με οδηγίες προστασίας της Δημόσιας Υγείας σε περίπτωση εκδήλωσης πυρκαγιάς και συνακόλουθης αποκατάστασης ζημιών εξέδωσε το υπουργείο Υγείας. Οι οδηγίες που συστήνονται προς τους πολίτες.\nnews247 13 Αυγούστου 2019 14:53\nΠροσωρινή και με δυνάμει βραχυπρόθεσμες επιπτώσεις στην υγεία πολιτών είναι η επιβάρυνση της ατμόσφαιρας στην Αττική από την καταστροφική φωτιά στην Εύβοια.\n-Παραμονή σε κλιματιζόμενους χώρους. Δημόσια κτίρια, όπως σχολεία, νοσοκομεία, δημόσιες υπηρεσίες ή άλλες εγκαταστάσεις οι οποίες διαθέτουν συστήματα κλιματισμού μπορούν να διατεθούν για την προστασία των ευαίσθητων ομάδων από τον καπνό. Εφόσον οι κατοικίες διαθέτουν σύστημα κλιματισμού, προτείνεται η χρήση του στη λειτουργία ανακύκλωσης του εσωτερικού αέρα, ώστε να ελαχιστοποιηθεί η επιβάρυνση της ποιότητας του αέρα στους εσωτερικούς χώρους. Η επιλογή εισαγωγής «φρέσκου αέρα» που παρέχεται από ορισμένα συστήματα κλιματισμού πρέπει να απενεργοποιείται κατά τη διάρκεια της πυρκαγιάς για να αποφευχθεί η εισροή καπνού από το εξωτερικό περιβάλλον. Επίσης, είναι απαραίτητη η σωστή συντήρηση των φίλτρων των συστημάτων κλιματισμού και αν είναι εφικτή, αντικατάστασή τους με φίλτρα πιστοποιημένα για κατακράτηση ΑΣ2.5 2.


Υποστήριξη ΕΥΔΕ ΕΤΑΚ (ΕΥΔ & ΕΦΑΡ. ΔΡΑΣΕΩΝ ΣΤΟΥΣ ΤΟΜΕΙΣ ΕΡΕΥΝΑΣ, ΤΕΧΝ. ΑΝ/ΞΗΣ & ΚΑΙΝΟΤΟΜΙΑΣ) | ΕΠΑνΕΚ\nΗ παρούσα πρόσκληση απευθύνεται στην (ΕΥΔΕ-ΕΤΑΚ) ΕΥΔ & ΕΦΑΡ. ΔΡΑΣΕΩΝ ΣΤΟΥΣ ΤΟΜΕΙΣ ΕΡΕΥΝΑΣ, ΤΕΧΝ. ΑΝ/ΞΗΣ & ΚΑΙΝΟΤΟΜΙΑΣ για την υποβολή προτάσεων έργων (πράξεων) στο Επιχειρησιακό Πρόγραμμα «Επιχειρηματικότητα, Ανταγωνιστικότητα και Καινοτομία».\nΠληροφορίες: Σ. Σπηλιοπούλου, Τηλ.: 213-1503648, Email: spilispi@mou.gr\n20/3/2017 Τροποποίηση της Πράξης «ΥΠΟΣΤΗΡΙΞΗ ΕΥΔΕ ΕΤΑΚ»\n12/5/2016 Απόφαση Ένταξης της Πράξης «ΥΠΟΣΤΗΡΙΞΗ ΕΥΔΕ ΕΤΑΚ»


♪♫♪ : 304. Eddie Greene and Stephen Iles: Misirlou\nΟ οργανίστας Eddie Greene και ο πιανίστας Stephen Iles εμφανίστηκαν για πρώτη φορά μαζί στην τραπεζαρία του ξενοδοχείου Sheraton στo Buffalo, και συνέχισαν να εμφανίζονται για πολλά χρόνια στις αίθουσες διασκέδασης αυτής της μεγάλης ξενοδοχειακής αλυσίδας.\nΤο κλασικό easy listening και coctail exotica ντουέτο τους, διακρίνονταν για την φρεσκάδα του στυλ του, για το αστείρευτο μεράκι του και για την προσήλωση στα υψηλά πρότυπα της μουσικότητας.\nΑπό το δίσκο τους "Mood Music - The Musical Stylings Of Green And Iles", που κυκλοφόρησε το 1957,θα ακούσουμε την eazy listening Μισιρλού τους.\nΑναρτήθηκε από A.F.Marx στις 10:59 μ.μ.\nΕτικέτες coctail exotica, easy listening, ecotica, instrumental


Συζητήσεις χωρίς όρια...: Εκτοξεύθηκε το τηλεσκόπιο που θα αναζητήσει εξωγήινη ζωή\nΕκτοξεύθηκε το τηλεσκόπιο που θα αναζητήσει εξωγήινη ζωή\nΑπάντηση στο ερώτημα «είμαστε μόνοι στο Σύμπαν ή όχι» φιλοδοξεί να δώσει αποστολή της Nasa, στέλνοντας σε τροχιά γύρω από τον ήλιο το μεγαλύτερο τηλεσκόπιο που έχει ταξιδέψει στο διάστημα μέχρι σήμερα, το οποίο ονομάζεται Kepler.\nΟ Kepler εκτοξεύθηκε το Σάββατο από το Ακρωτήριο Canaveral πάνω σε έναν πύραυλο Delta ΙΙ και μέχρι τώρα πρέπει να έχει τεθεί σε τροχιά γύρω από τον Ήλιο. Με τον τρόπο αυτό θα μπορεί να καταγράφει κινήσεις πλανητών σε ένα «μέρος» του διαστήματος, το οποίο θεωρείται ότι περιέχει περίπου 100,000 «ήλιους» όπως αυτός που βρίσκεται στο κέντρο του δικού μας συστήματος.\nΤο τηλεσκόπιο θα αναζητά πετρώδεις σχηματισμούς, όπως η Γη μας, περιστρεφόμενους γύρω από τον κάθε «Ήλιο». Η θερμότητα την οποία απολαμβάνουν αυτοί οι πλανήτες σε συνδυασμό με την πιθανή ύπαρξη νερού στην επιφάνειά τους, αποτελούν ένα περιβάλλον εξαιρετικά ευνοϊκό για την ύπαρξη ζωής – εξωγήινης ζωής.\n«Πρόκειται για μια ιστορική αποστολή, όχι για μια απλή επιστημονική αποστολή» λέει ο δρ. Edward Weiler, στέλεχος της Nasa και εκ των υπευθύνων της αποστολής. «Θεωρώ ότι πραγματικά έρχεται να αντιμετωπίσει μερικά βασικά ερωτήματα των ανθρώπων που είναι μέρος του γενετικού μας κώδικα, από την εποχή που ο πρώτος άνθρωπος έστρεψε στο κεφάλι στον ουρανό και αναρωτήθηκε: “είμαστε μόνοι;”» λέει ο δρ. Weiler.\nΣημειώνεται ότι με τα μέχρι στιγμής μέσα, οι επιστήμονες έχουν καταφέρει να ανακαλύψουν πάνω από 300 πλανήτες έξω από το ηλιακό μας σύστημα και μόνο ελάχιστοι είναι πετρώδεις όπως η Γη. Οι περισσότεροι είναι «γίγαντες αερίων» όπως ο Δίας ή «γίγαντες πάγου» όπως ο Ποσειδώνας – και οι δύο περιπτώσεις θεωρούνται ακατάλληλες για την ύπαρξη ζωής.\nΤο γεγονός ότι δεν έχουμε ανακαλύψει ακόμη πλανήτες όπως η Γη στο Γαλαξία μας ωστόσο δεν σημαίνει ότι δεν υπάρχουν. Σημαίνει ότι ακόμη δεν έχουμε τα κατάλληλα τηλεσκόπια για να τους εντοπίσουμε. Αυτή την έλλειψη έρχεται να «καλύψει» ο Kepler.\nΟ Kepler θα «κοιτά» τα αστέρια ψάχνοντας για πλανήτες όπως η Γη για πάνω από τρία χρόνια (τόσο θα διαρκέσει η αποστολή), ενώ σε αυτό το χρονικό διάστημα θα πραγματοποιεί μία τροχιά γύρω από τον Ήλιο κάθε 371 ημέρες.\nΟι επιστήμονες αναφέρουν ότι το να εντοπιστούν πλανήτες όπως η Γη και το να ανακαλυφθεί εξωγήινη ζωή είναι δύο διαφορετικά θέματα. Θα χρειαστεί νεότερα τηλεσκόπια που θα ερευνούν τους πλανήτες, τους οποίους θα εντοπίσει ο Kepler, αναζητώντας στην ατμόσφαιρα των πλανητών αυτών, δείγματα ότι υπάρχει ζωή.\nΌπως αναφέρει ο Bill Borucki, ερευνητής στην αποστολή του Kepler «δεν περιμένουμε να βρούμε τον Ε.Τ. , αλλά μπορεί εξετάζοντας όλα αυτά τα αστέρια να βρούμε το σπίτι του».\nΑναρτήθηκε από TRELLOS στις 2:46 μ.μ.\n“Η πιο πειστική φωτογραφία φαντάσματος”\nΗ “Ώρα της Γης”: Συμβολικό μπλακάουτ\nΗ μουσική βελτιώνει τα προβλήματα όρασης\nΠρος πώληση το "αυτοκίνητο των φτωχών"\nΣκελετός “γυναίκας - βρικόλακα” βρέθηκε στη Βενετί...\nΗ νοητική κόπωση επιφέρει και σωματική\nΗ νοημοσύνη ενός παιδιού εξαρτάται από την ηλικία ...\nΒρέθηκε ο πιο παλιός απολιθωμένος εγκέφαλος ψαριού...\nSpice: το πρώτο συνθετικό ναρκωτικό που μοιάζει με...


Τι συμβαίνει στην Ρουμανία; Από πλευράς Βρυξελλών, αλλά και πολλών ευρωπαϊκών πρωτευουσών, η κυβέρνηση του Victor Ponta είναι υπεύθυνη για κατάχρηση εξουσίας, αφού τοποθετεί δικά της πρόσωπα σε θέσεις κλειδιά στο κοινοβούλιο και στο δικαστικό σώμα, ενώ παράλληλα προσπαθεί να αποδυναμώσει τον πρόεδρο Traian Băsescu.\nΑπό την πλευρά των Ρουμάνων συντηρητικών, πρόκειται για ένα ήπιο πραξικόπημα, που μπορεί να οδηγήσει σε δικτατορία.\nΑπό την πλευρά της ρουμανικής αριστεράς, πρόκειται για μια αναδιανομή της εξουσίας εις βάρος του αρχηγού του κράτους, ο οποίος καταχράστηκε και ο ίδιος το αξίωμά του, εμποδίζοντας την κυβέρνηση να κυβερνήσει.\nΟι εξελίξεις όμως της Ρουμανίας είναι σημαντικές και στο εξωτερικό της χώρας. Κι αυτό επειδή με 21 εκατομμύρια πληθυσμό, η Ρουμανία είναι η 7η πολυπληθέστερη χώρα της ΕΕ. Παράλληλα, λόγω της εκδίωξης του καθεστώτος Ceausescu, παραμένει ένα ευρωπαϊκό σύμβολο του αγώνα για δημοκρατία. Τέλος, επειδή σ’ αυτή τη κρίση, τα γεγονότα της Ρουμανίας απλά επιδεινώνουν την ήδη στιγματισμένη εικόνα της Ευρώπης.\nΗ κατάσταση είναι παρόμοια με αυτήν της Ουγγαρίας. Στη Βουδαπέστη όμως, ένα κόμμα με μεγάλη πλειοψηφία πήρε την εξουσία. Αντίθετα, στο Βουκουρέστι, η μάχη δίνεται μεταξύ δυο ίσων σε μέγεθος στρατοπέδων. Το κόμμα Fidesz του Ούγγρου πρωθυπουργού Viktor Orbán εφαρμόζει ένα ιδεολογικό πρόγραμμα, την στιγμή που το κόμμα USL του Ponta δρα καιροσκοπικά προκειμένου να υφαρπάξει όποια εξουσία μπορεί. Πέρα από αυτές τις διαφορές, τα αποτελέσματα είναι τα ίδια. Η δημοκρατική διαδικασία μοιάζει στημένη, και αυτό ακριβώς αποτελεί μια απειλή για τις αξίες πάνω στις οποίες βασίζεται η ΕΕ.\nΗ όλη κατάσταση είναι μια ένδειξη της αποτυχίας της πρόκλησης του 2007, όταν η Ρουμανία έγινε δεκτή στην ΕΕ παρά τις καθυστερήσεις στην επιβολή κανόνων ισονομίας κλπ, ίδιων με αυτών των εταίρων της. Οι Ευρωπαίοι ηγέτες αρκέστηκαν σε μια απλή επιτήρηση, η οποία πίστευαν θα βοηθούσε στην επίτευξη των επιθυμητών στόχων.\nΔυστυχώς, η ΕΕ έχει τώρα ένα ακόμη προβληματικό μέλος. Στο μεταξύ, οι Ρουμάνοι συνεχίζουν να αισθάνονται ως δευτεροκλασάτοι Ευρωπαίοι χωρίς πρόσβαση στις χώρες Schengen, λόγω των συνεχών αξιολογήσεων, που βγάζουν αρνητικά αποτελέσματα για την χώρα τους. Για αυτό πρόκειται για μια διπλή αποτυχία, η οποία ενισχύει την αμοιβαία έλλειψη εμπιστοσύνης και καθιστά την παρέμβαση της ΕΕ στη τρέχουσα κρίση της Ρουμανίας, μια πολύ λεπτή υπόθεση.\nΤο θέμα δεν είναι η ΕΕ να επιλέξει πλευρά στην διαμάχη. Οι πολιτικές ελίτ της Ρουμανίας δεν μπορούν να αποστασιοποιηθούν από την μετά-κομμουνιστική τάση προς την απολυταρχία και στην σύμπραξη επιχειρηματιών και πολιτικών. Οι σκληροί τόνοι των Ρουμάνικων ΜΜΕ δείχνουν ότι τα συμφέροντα των δυο πλευρών, ξεπερνούν κατά πολύ την σφαίρα της πολιτικής σκηνής, αγγίζοντας άλλα επίπεδα...\nΗ ΕΕ είχε δίκιο που επέμενε το δημοψήφισμα της 29/7, που θα αποφασίσει την τύχη του προέδρου Băsescu, θα πρέπει να γίνει με ξεκάθαρους προσυμφωνημένους όρους. Θα πρέπει να θυμόμαστε πως η κυβέρνηση του Ponta βρίσκεται στην εξουσία από τον περασμένο Μάιο, επειδή η προηγούμενη, υποστηριζόμενη από τον Băsescu, είχε αποδυναμωθεί εξαιτίας των διαρκών διαδηλώσεων για τις οικονομικές και κοινωνικές της πολιτικές.\nΥπάρχει όμως ένας ακόμη παίκτης στη ρουμανική κρίση, που ακόμη δεν έχει ακουστεί, του οποίου η φωνή είναι δυνατή: ο ρουμανικός λαός. Αυτός που θα αποφασίσει την 29/7 για πρώτη φορά, ενώ τον ερχόμενο Νοέμβριο, που θα γίνουν βουλευτικές εκλογές, θα αποφασίσει για δεύτερη φορά.\nΗ Ευρώπη μπορεί να παίξει ρόλο στην επίλυση αυτής της πολιτικής κρίσης, διασφαλίζοντας την εγκυρότητα της εκλογικής διαδικασίας, παραμένοντας σε εγρήγορση. Μόνο έτσι θα δείξει ότι γνωρίζει πως να υπερασπίζεται τις αξίες της.\nΓιώργος Αχαιός 22/07/2012 18:20:46\nΤι γίνεται με αυτούς τους ανατολικούς τέλος πάντων; Πιστεύαμε ακράδαντα ότι "δεν γίνονται παραξικοπήματα μέσα στην Ευρωπαϊκή Ένωση". Να όμως που σε κάποιες πρώην κομμουνιστικές χώρες ακόμη και αυτό είναι τελικά δυνατό.\nΗ Ε.Ε. πραγματικά δεν είναι καλή σε τίποτα! Πραγματικά αυτές οι αυταρχικές τάσεις των ανατολικών μελών της έχουν κι αυτές έναν άσχημο αντίκτυπο σαν κι αυτόν που έχουν οι κακές επιδόσεις των νοτίων και κυρίως των βορείων μελών σε άλλα θέματα.\nδημης 23/07/2012 11:47:19\n"Παράλληλα, λόγω της εκδίωξης του καθεστώτος Ceausescu, παραμένει ένα ευρωπαϊκό σύμβολο του αγώνα για δημοκρατία. "...\nΟΧΙ ΓΙΑ ΟΛΟΥΣ....ΟΧΙ ΓΙΑ ΟΛΟΥΣ.....\nΔΕΙΤΕ ΤΟΥΣ ..."ΠΡΟΓΟΝΟΥΣ" ΤΟΥ ΧΩΡΟΥ ΤΟΥ...ΣΥΡΙΖΑ....